Tonic Solfa - A VEL IN KHAMH KAN SI\nSolmization timi cu Solfa awfang tete thiam lakin cawnnak le lungchung cinkennak ah caamternak cu asi. Hi cawnnak ahhin awfang hmaan chuahkhawh hi biapi ngai asi. Afawimi tete hi lungchung ah lut lakin tuahkhawh hnu ah, cu thiamciami cu i cherhchan in ahar deuhmi tete cu cawnchap an hung si lai.\nd r m f s l t d1 (notes)\nC D E F G A B C1 (Keys)\nA kai lei le a ttum lei ti-in sak chih ding.\nm le f kar lak le t le d1 kar lak cu aw\nE le F B le C1\ncheu hlaat lawng ansi caah, adang nakin an i naih khun.\nCawnnak (2) (Akai lei le attum lei he sak ding)\nd – r r – m m – f f – s s – l\nd – m r – f m – s f – l s – t\nd – f r – s m – l f – t s – d1\nd – s r – l m – t f – d1 s – r1\nd – l r – t1 m – d1 f – r1 s – m1\nd – t r – d m – r1 f – m1 s – f1\nd – d’ r – r1 m – m1 f – f1 s – s1\nl1 – t1 t1 – d d – d1 d – m\nl1 – d t1 – r r – r1 r – f\nl1 – r t1 – m m – m1 m – s\nl1 – m t1 – f f – f1 f – l\nl1 – f t1 – s s – s1 s – t\nl1 – s t1 – l l1 – l l – d1\nl1 – l t1 – t t1 – t t – r1 d1 – m1\nCawnnak (3) (Akai lei le attum lei)\nd – m – s – t d – m – s – d1\nr – f – l – d1 r – f – l – r1\nm – s – t – r’ m – s – t – m1\nf – l – d1 – m1 f – l – d1 – f1\ns – t – r1 – f1 s – t – r1 – s1\nl1 – d – m – s l1 – d – m – l\nt1 – r – f – l t1 – r – f – t\nAwcheu tthen (Sharp & Flat)\nAwcheu sang le awcheu niam cawnnak a si. Awcheu sang caah “e” cu hman a si i , awcheu niam caah “a” cu hman a si. Awkhat hlaat a sinak zawn poah ah hmankhawh ansi i, awcheu hlaat a sinak zawn ahcun hman an si lo.\nAwcheu sang (Sharp)\nd – de – r – re – m – f – fe – s – se – l - le – t – d1\nAwcheu niam (Sharp)\nd – ra – r – ma – m – f – ba – s – la* – l - ta – t – d1\n(*lay tiah a aw chuah ding).\nTheihawk: Awcheu lawng tein hmannak asi i, m-f le t-d 1 cu i cherhchan in cawn ding asi. Key caah cun Sharp (#) le Flat (b) ti-in hman ansi.\nC C# D D# E F F# G G# A A# B C1\nC Db D Eb E F Gb G Ab A Bb B C1\nd – de – r d – t1 – d\nr – re – m r – de – r\nm – f – fe – s m – re – m\ns – se – l f – m – f\nl – le – t – d1 s – fe – s\nl – se – l\nt – le – t\nr – ra – d d – ra – d\nf – m – ma – r r – ma – r\ns – ba – f – m m – f – m\nl – la – s f – ba – f\nd – t – ta – l s – la – s\nl – ta – l t - d’ - t\nTheihawk: Thiam a har deuh ahcun, key a si lo ah guitar aw zulh in cawn a hau ko lai. Keyboard i a hmehnak a nak mi tete cu sharp/Flat an si. Guitar i fret (bar) pakhat tete cu awcheu hlat an si dih.\nMeasure timi cu hlaveih tthennak asi i, phun (6) an um.\n(1) Veih hnih (Two-pulse measure)\n(2) Veih thum (Three-pulse measure)\n(3) Veih li (Four-pulse measure)\n(4) Veih ruk (Six-pulse measure)\n(5) Veih kua (Nine-pulse measure)\n(6) Veih hleihnih (Twelve-pulse measure)\nHlaveih tthennak ah hmanmi tahnak hna cu –\n( | ) Bartungpaak (Single bar)\n( || ) Bartung phir(Double bar)\n( I )Medium\n( : ) Veihtling (Whole beat sign)\n( - ) Aw thluai (Dufation)\nBartung paak cu kutveih tthennak a nganbik asi i, medium le veih tling cu achung khumh ansi. Bartung phir tu cu hlacaang donghnak ah chiahmi asi i, achung khumh pakhat khan in hman asi ve. Cucaah bartung paak pahnih karlak duahmah cu “measure” ti asi.\n1. Veih hnih\nBartung paak karlak duahmah cu veihtling pakhat in kutveih pahnih cio ah tthen ansi. Kut veihning cu chuk – cho a si.\nchuk cho chuk cho chuk cho chuk cho chuk cho\nCawnnak (1) (Veihkhat tling pahnih duahmah)\nChuk-Cho-Chuk- Cho-Chuk- Cho tiah kaa in chimpah in kutveih cu a caan aa tluk tein veih ding. Kaa chimmi le kut veihmi cu an iruang lai.\n: d1 / t : l / s : f / m : r / d : - (Kaa in sak, kut in veih)\n/ d1 : - / t : - / l : - / s : - / f : - / etc –\n/ d1 : / t : / l : / s : / f : / etc –\n2. Veih thum\nBartung paak karlak duahmah cu veihtling pahnih in kutveih pathum cio ah tthen an si. Kut veih ning cu, chuk-phei-cho a si.\n/ : : / : : / : : /\nchuk phei cho chuk phei cho chuk phei cho\nCawnnak (2) (Veihkhat tling pathum duahmah)\n/ : : / : : / : : / =kut in veih\nchuk phei cho chuk phei cho chuk phei cho = kaa in chim\n/d1 : t : l / s : f : m / r : d : = kaa in sak, kut in veih\n/ d1 : - : - / t : - : - / l : - : - / s : - : - / f : - : - |\n| d’ : t : l | s : f : m | r : - : - | d : - : - ||\n/ d1 : : t / l : : s / f : : m / r : : / d : :\n/ d1 : : / t : : / l : : / s : : / f : :\n3. Veih li (Veihkhat tling pali duahmah)\nBartung paak karlak duahmah cu veihtling pahnih karah medium pakhat chiah in kutveih pali cio ah tthen an si. Kutveih ning cu chuk-phei-tla- cho an si.\n/ : I : / : I : / : I : /\nchuk phei tla cho chuk pei tla cho chuk phei tla cho\n/ : I : / : I : / = kaa\nchuk phei tla cho chuk phei tla cho = kut\n/ d1 : - I - : - / t : - I - : - / l : - I - : - / s : - I - : - /\n/ d1 : - I t : - / l : - I s : - / f : - I m : - / r : - I - : - /\n/ d1 : I t : / l : I s : / f : I m : / r : I : /\n/ d1 : I : / t : I : / l : I : / s : I : /\nBartung paak karlak duahmah cu veihtling pali karah medium pakhat chiah in kutveih paruk cio a tthen an si. Kutveih ning cu veihthum he aa khat i, a let hnih chuak a si.\n/ : : I : : / : : I : : /\n5. Veih kua\nMedium pahnih karlak cio ah veihtling pahnih cio chiah in bartung paak karlak cio duahmah cu kutveih pakua cio ah tthen an si. kut veihning cu\n/ : : I : : I : : /\n6. Veih hleihnih\nMedium pathum karlak ah veihtling pahnih cio chiah in bartung paak karlak duahmah cu kutveih pahleihnih cio ah tthen an si. Veih ning cu veih thum letli a si.\n|| : : I : : I : : I : : ||\nHngalhawk: Veih ruk, Veih kua le veih hleihnih cu veih thum a rang taktak in sakmi phun lawng an si i, veih thum rang ti awk men khi an si. Veih komh in sakning a um i, cu kong cu Rhythm ah a um tthan te lai.\nRhythm timi cu kut veihtling pakhat duahmah pehthluahmah i a ummi cu, lak cawh in maw, a tthen tete in maw, hman an si tik i hlacaang chuak ah a hung cangmi khi chimduhmi a si. Cu caah cu ningcang zulh in, kut veihtling pakhat tete cio cu tthen tthan an si i, cu tthenning cu Rhythm a hun si tertu a si.\nCu tthennak ahcun –\n(1) Veih cheu = · (Half beat sign)\n(2) Veih chin = , (Quarter beat sign)\n(3) Veih komh = ‘ ‘ ‘ (Compound beat sign, “Ritla cu hman an si”)\nCawnnak (1) (Veih cheu)\n/ d1 . d1 : t . t / l . l : s . s / f . f : m . m / r . r : d . d /\nKutveih pakhat chungah aa tluk tein, note pahnih duahmah an um. Aa tluk tein sak an si ti hi hngalh awk biapi cu a si. Kutveih tu cu caan hmaan tein veih thluahmah a si ko lai.\n/ d1 . d1 : t . t : l . l / s . s : f . f : m . m / r . r : d . d : - /\n/ d1 . d1 : t . t I l . l : s . s / f . f : m . m I r . r : d . d /\nCawnnak (2) (Veih komh ritla = triplet)\nKut veihtling pakhat chungah aa tlukmi note pathum komhning a si.\n/ d1 ‘ d1 ‘ d1 : t ‘ t ‘ t / l ‘ l ‘ l : s ‘ s ‘ s / f ‘ f ‘ f : m ‘ m ‘ m /\n/ d1 ‘ d1 ‘ d1 : t ‘ t ‘ t : l ‘ l ‘ l / s ‘ s ‘ s : f ‘ f ‘ f : m ‘ m ‘ m /\n/ d1 ‘ d1 ‘ d1 : t ‘ t ‘ t I l ‘ l ‘ l : s ‘ s ‘ s / f ‘ f ‘ f : m ‘ m ‘ m\nI r ‘ r ‘ r : d ‘ d ‘ d /\nCompound common time (Veih komh fawi)\nVeih 6 veih 2 komh (Compound double time)\n/ d1 : d1 : d1 I t : t : t / l : l : l I s : s : s /\nf : f : f I m : m : m\nVeih 9 veih 3 komh (Compound triple time)\n/ d 1 : d 1 : d 1 I t : t : t I l : l : l / s : s : s I f : f : f I m : m : m /\nVeih 12 veih 4 komh (Compound quadruple time)\n/ d1 : d1 : d1 I t : t : t I l : l : l I s : s : s / f : f : f I m : m : m I r : r : r I d : d : d /\nCawnnak (3) (Veih cheuchin)\nKut veihtling pakhat chungah aa tlukmi pali an um.\n/ d1 , d1 . d1 , d1 : t , t . t , t / l , l . l , l : s , s . s , s\n/ d1 , d1 . d1 , d1 : t , t . t , t : l , l . l , l / s , s . s , s : f , f . f , f : m , m . m , m /\n/ d1 , d1 . d1 , d1 : t , t . t , t I l , l . l , l : s , s . s , s / f , f . f , f : m , m . m , m\nI r , r. r, r : d , d . d, d /\nCawnnak (4) (Veih cheu thluai, Veih cheu phih)\nVeih li lawng in fianter le cawn a si lai.\nVeih cheu thluai\n/ d1 . d1 : t I t . t : - . l / l : - . s I s . s : - . f\n/ d1 , d1 . - : t , t . - I l, l . - : s , s . - / f , f . - : m , m . - I r , r . - : - /\nVeih cheu phih\n/ d1 . d1 : . t I t . t : - . l / l : - . s I s . s : - . f\n/ d1 , d1 . : t , t . I l , l . : s , s . / f , f . : m , m . I r , r . : d , d . /\nCawnnak (5) (Veih cheu thawk)\n. m : m . f / s : - I - . s : s . s / l : - I - . t : t . t / d’ : -\nCawnnak (6) (Veih cheu thawk = Half beat syncopation)\n/ .d1 : - . t I - .l : - . s / - .f : - .m I - .r : - .d /\nKutveih a donghlai te duahmah ah note cu sak ding.\n/ . d1 : . t I . l : . s / . f : . m I . r : . d /\nCawnnak (7) (Veih cheuchin thawk = Quarter beat syncopation)\n/ . d1 , d1 : - . t , t I - . l , l : - . s , s / - . f , f : - . m , m I - . r , r : - /\n/ . d1 , d1 : . t , t I . l , l : . s , s / . f , f : . m , m I . r , r :\nKutveih a donghlai teah note pahnih komh lengmang sak ding.\nCawnnak (8) (Veih cheuchin thawk)\n. m , m : m . f / s : - I - . s , s : s . s / l : - I - : - /\nKutveih donghlai te-ah note pahnih sak ding.\n. s , s / s . s : . m , m I m . m : . r , r / r . r : . d , d I d , d : - /\nCheuchin cheubang (Quarter beat compound)\nVeih cheuchin komh sakning cu hi rhythm cawnnak 3 ah khan a um cang i, pali komh lakah a hramthawk pahnih lawng komh le a hrianglei pahnih lawng komh cu cawnnak 4, 7 le 8 ah an itel cang. Cucaah a taang rihmi komhning cu a tanglei bangin an si.\nVeih cheuchin Code number Fianternak\nd , d . d , d : 1 2 3 4 pali tling komh\nd , d . d : 1 2 3 - palinak telhlo\nd , d . ,d : 1 2 - 4 pathumnak telhlo\nd . d , d : 1 - 3 4 pahnihnak telhlo\nd . , d : 1 - - 4 pahnihnak le pathumnak telhlo\n,d . d : - 2 3 - pakhatnak le palinak telhlo\n,d . d , d : - 2 3 4 pakhatnak telhlo\nHngalh awk : Telh lomi note a si loah code lawngin chim i, kaa in sak lo ding a si.\nCawnnak (9) ( 1 2 3 - )\n1 2 3 – : 1 2 3 – I 1 2 3 – : 1 2 3 = code\nd , d .d : d , d . d I d , d . d : d , d . d = note\n“ 4 ” cu lungchung in sak ding.\nCawnnak (10) ( 1 2 - 4 )\n1 2 – 4 : 1 2 – 4 I1 2 – 4 : 1 2 – 4 = code\nd ,d . , d :d ,d . , d ld ,d . , d : d ,d . , d = note\n“ 3 ” cu lungchung in sak ding.\nCawnnak (11) ( 1 – 3 4 )\n1 - 3 4 : 1 - 3 4 I 1 - 3 4 : 1 - 3 4 = code\nd , .d , d :d , . d , d I d , .d , d : d , . d , d = note\n“ 2 ” cu lungchungin sak ding.\nCawnnak (12) ( 1 - - 4 )\n1 - - 4 : 1 - - 4 I 1 - - 4 : 1 - - 4 = code\nd , , d : d , , d I d , , d : d , , d = note\nHi sakning hi mitampi nih veihcheu sakin an saksual tawn. Veihcheu a si lo, cheuchin cheubang a si kha hngalh a hau. “2” le “3” cu lungchung in sak ding.\nCawnnak (13) ( - 2 3 - )\n- 2 3 - : - 2 3 - I - 2 3 - : - 2 3 - = code\n, d . d , : , d . d , I , d . d , : , d . d , = note\nCawnnak 7 le 8 he aa khat in saksual a fawi, an i lawh lonak cu fiangdeuh in hngalh ahau. Afawinakbik ruahning cu – cawnnak 9 chung ta kha pakhatnak hrelh in sak ahcun atu i hi a si. “1”le “4” cu lungchung in sak ding khi asi.\nCawnnak (14) ( - 2 3 4)\n- 2 3 4 : - 2 3 4 I - 2 3 4 : - 2 3 4 = code\n, d . d , d : , d . d , d I , d . d , d : , d . d , d = note\nCawnnak 9 he alettalam in aummi asi. “1” cu lungchung in sak ding.\nRithum tla cheubang (Triplet compound)\nRithum tla sakning cu cawnnak 2 ah fianter cangmi kha a si. Atu cu a cheubang in sakning kha cawn a hauh caah fianter tthanmi a si.\nd ‘d ‘ d : triplet tling\nd ‘ – ‘d : A laifang aw thluai\nd ‘ ‘d : A laifang aw phih\n‘ d ‘d : Pakhatnak cu lungchung in sak in pahnihnak le pathumnak hei komh.\nd ‘ d ‘ - : pathumnak cu aw thluai in sak ding.\nd ‘ d ‘ : pathumnak cu aw phih in sak ding.\nAw thluai Aw phih\n1 - 3 : 1 - 3 I 1 - 3 : 1 - 3 / 1 - 3 : 1 - 3 I 1 – 3 : 1 - 3\nd ‘- ‘d : d ‘- ‘ d I d ‘- ‘d : d ‘- ‘d / d ‘ ‘ d : d ‘ ‘ d I d ‘ ‘ d : d ‘ ‘d\n“2” cu lungchung lawngin sak ding.\nCawn nak (16)\n- 2 3 : - 2 3 I - 2 3 : - 2 3 - 2 3 : - 2 3 I - 2 3 : - 2 3\n- ‘ d ‘ d : - ‘ d ‘ d I - ‘d ‘ d : - ‘ d ‘d ‘d ‘ d : ‘d ‘ d I ‘d ‘d : ‘d ‘d\n“1” cu lungchung lawngin sak ding. Kutveih a laifang hrawngah note pahnih cu sak ding.\n1 2 - : 1 2 - I 1 2 - : 1 2 - 1 2 - : 1 2 - I 1 2 - : 1 2 - /\nd ‘d ‘- : d ‘d ‘- I d ‘d ‘- : d ‘d ‘ - d ‘d ‘ : d ‘ d ‘ d ‘ d ‘ : d ‘d ‘ /\n“3” cu lungchung lawngin sak ding. Kutveih thawk sinah note pahnih cu kutveih laifang tiang sak ding.\nPlain Chant (Veih luat)\nNote phunkhat te chungah biafang tampi tawi termi hla caang tete cu an si i, zeibantuk hlaveih phun poh ah telh khawhmi a si. Veihhnih chung khumh a si ahcun, veihhnih khan in duhsah taktak in, a biazat in ruahpiak ding khi a si i, rhythm in a luatmi veih luat cu a si. Note cu syllable ningin, a ngan in ttial a si.\nDOH / d : m . r / d : - /\nBawipa cu thangtthat ko u , thang tthat ko u\nChant Veih 2\nNote cafang ngan zong in ttial a si ve .\nD / d : m . r I d : - /\nBawipa cu thangtthat ko u Thang tthat ko u,\nA sakning cu, Note Doh aw in a biafang tete cu biachim bangkhin na siarem ningin na sak lai. Cun a zaceu in na vun thluai ta lai i, veihhnih ahcun kut veihning tein na sak lai. Abiana ah, Bawipa cu thangtthat ko u ------ Thang : tthat ko u\nti-in sak a si hnga. Veih 4 he hman ttimi a si ahcun heipeh ding khi a si ko.\nRC hla cheukhat ahcun veih dang telh loin chant rumro lawng in sak a si.\nVancung i aum kan Pa------\nNa min upatnak\num ko seh --------\nko seh -------\nBartung phir aumnak zawn hlacaang hi, chant bangkhan saudeuh thluai piak asi ve.\n: d / d : t / l, : s / d : r m // (saudeuh thluai)\nthlua chuah a 1kan pe tu Pa thian\nHlacaang donghnak zawn i aum belte ahcun duh ahcun thluai lo zong asi kho ve.\nIV. MODULATION (Key thlak)\nKey pakhat bunhciami hla cu key dangah heipeh in thlen le sakning asi i, Key thlen tikah Key lakpiak hau ti loin, aniam san aa tlukmi note pahnih cu thon asi, (s,) saw niam cungah (r) tiah aa tialmi cu (s,) in sa law, (s,) cungah dir in heipeh tinak a si.\nKey C f . F\nd : r l m : f d r : m I f : S d’ C . t\nN. B – f aw in d cu sak i heipeh colh, cun s aw in d 1 cu sak a si.\nHneksaknak: Khrifa hlabu No. 11, 84, le 144 sak ding.\nHngalhawk: Modulation hi phun tampi an um i, atu hi cu a fawibik lawng asi.\nV. RESTRICTIONS (Rikhiah)\nRestrictions timi cu hlasak tikah zulhawk rikhiahmi tete ansi i, hmannak a tamdeuhmi lawng langhter ansi.\nGrave = a nuar khawhchung in (M-40 hrawng)\nLargo = a nuar ngai in (M-44 hrawng)\nLarghetto = largo nak tlawmte rang (M-50 hrawng)\nAdagio = a nuar (M-55 hrawng)\nAndante = a nuarnawn in (M-60 hrawng)\nAndantino = andante nak tlawmte rang (M-65 hrawng)\nModerato = a zaaceu (M-80 hrawng)\nAllegro = a rangnawn in (M-112 hrawng)\nAllegretto = allegro nak in rangdeuh (M-120 hrawng)\nPresto = a rangngai in (M-138 hrawng)\nPrestissimo= a ran khawh chungin (M-176 hrawng)\nVivace = allegretto he an i khat\nHngalh awk: “M” timi cu khul tahnak seh “Metronome” tinak asi i, minit (Minute) pakhat veih cuzat umseh ti langhternak asi. Aa laklawhmi tu cu hei damhpiak chawm ahau. Metronome aum belte ahcun, cu ningcang te cun sak asi ko.\nrit = ritardando (hngalset lo in vunnuarh)\nrall = rallentando (hei nuarhter thliahmah)\nadlib = adlibitum (luat tein, na duhning in)\na tem = a tempo (caan hman tein)\nD.C = Dacapo (a hram in satthan)\nD.S = Dalsegno (Segno ri in satthan ($))\nFine = ngol cang (a zacang tinak a si)\nVoice or Pitch (Aw)\nf = forte = thang pi-in\nf f = fortissimo = thang chin in\nf f f = fortississimo= a thankhawhchung in\np = piano = new tein, din tein\npp = pianissimo = nemchin in, dinchin in\nppp = pianississimo = a nem / a dinkhawchung in\nfp = forte piano = a thang le a din cawh\npf = piano forte = a din le a thang cawh\nCresc = Crescendo = hun thanter duak\nDim = Diminuendo = vun dinter duak\nDecresc = Dicrescando = Dim he aa khat\nswell = Cresc le Dim cawh\nrinf = reinforce = hmual in awchuah\nmf = mezzoforte = thangtuk loin\nmp = mezzopiano = dintuk loin\nleg = legato = naal te-in\nVI. SIGNS & SYMBLOS LE COMPASS OF VOICE\n(Hmahthahnak) (Minung aw ri khiah)\nHlasak tikah zulhawk muisam tete cu hmahthahnak muisam in langhter a si.\n= Slur = aw ngerhnak : d . r I m\n= Pause = Kutveih dirternak\n/ = Dash = Aw bulternak = : d’\n∙ = Dot = Aw bulternak = : d .\n= Crescendo = Aw thanternak\n= Decrescendo = Aw dinternak\n= Swell = Aw thang, aw din cawhnak\n= Accent = Hmualngei in aw chuah\n) = Breath mark = Thaw dawpnak zawn\n:S: = Segno = the sign = kirnak ri hmahthahnak\n……. = Choice = Duh ah slur khan, duh ah note pakhat in, duh ah slur lo, note dang cio sak khawhnak\n/ = Single bar = Bartung paak, hlaveih tthennak caah hmanmi kha asi.\n// = Double bar = Bartung phir, hlacaang donghnak ah hmanmi a si, h . laveih caah a si lo.\nI = Medium bar = Alaifang ah chiahmi bartung tawite, hlaveih tthennak\n: = Whole beat sign = Veih tling\n. = Half beat sign = Veih cheu\n, = Quarter beat sign = Veih cheuchin\n‘ = Compound beat sign = Ritla\nEnding = / (1) / (2) /\n= pakhatnak kulhchungin segno a si lo-ah ahram ah kirin nolh ;pakhatnak kulhchung cu lanh in pahnihnak ah heipeh in sak ding.\ndu = 2 (duet) = aw phunhnih komh\n3= = 3 (trio) = aw phunthum komh\n4tte = Quartette = aw phunli komh\n= Brace = aw phun komh hmahthanak\nCompass of Voice(Minung aw ri khiah)\nKey Bass& Alto + Soprano & Tenor\nC f, – r1 + d – s1\nDb m, – de1 + t, – fe1\nD ma, – d1 + ta, – f 1\nEb r, – t + l, – m1\nE ra, – ta + la, – r1\nF d, – l + s, – ra1\nGb t2 – la + ba, – d1\nG ta2 – s + f, – t\nAb l2 – ba + m, – ta\nA la21 – f + ma, – l\nBb s2 – m + r, – la\nB ba2 – ma + ra, – s\nTheihawk: Minung aw ri khiah hi hla phuah tik ah bawm tu asi bik.\nB. PRAISE & WORSHIP HRUAINING CAWNNAK\nRamdang (US) kan phak tikah thil tampi aa thlengmi lak ah Pathian kan biakning zong aa tel ve, abik in Praise & Worship leiah. Praise & Worship hi chantiluan ning asi ti khawh asi. Cucaah, hman pah, cawn pah cio asi. Ttha tein tuah khawhnak ding ahcun biatak tein i timh tuah ahau i thil tampi cawn aherh. Praise & Worship cu mipi le Pathian i tonnak caan asi caah hruaitu hi nan biapi bik. Ziah tiahcun, nangmah—hruaitu—le Pathian nan iton hmasat lo ahcun mipi hruai khawh ding cu ruahchanawk aum ti lo. Cucaahcun, hruaitu pumpak i pekchanh hi abipi hringhran. Praise (Thangtthat) le Worship (Biak) timi hi von zoh ta tuah u sih.\nBiakam hlun hi Hebrew in ttialmi asi i Hebrew holh in “Praise” sullam hna cu hihi an si: Yadah cu “kut samh,” Halal cu “mihrut bantuk in lawmh,” Shabach cu “au” tinak ansi. Biakam thar ttialnak Greek in “Thangtthat” ti sullam hna cu, Aineo “Pathian thangtthat,” Ainesis “lawmhnak chim,” le Epaineo “cawisaan” hna hi ansi.\n“Worship” (Biak) ti hi Hebrew cun Shacha “hmai tanglei zoh,” Yadah “kut samh,” le Barak “lu i khun” hna hi ansi. Greek in “Worship” sullam hna cu Eusebeo “Pathian ca pumpek,” le Ethelothreskeia “mah lungtho te biak” tihi ansi. Hi Greek le Hebrew holh in Praise & Worship sullam taktak cu Pathian kan biak le kan thangtthat ticu Amah he kan umtti silole naih tein kan um tinak khi asi ko. Cu tikah kan mah le kan siarem ning cio in kan biak i kan thangtthat cu abiapi hringhran.\nHi Praise & Worship hruaining cawnnak caah hin atam bik ka hmanmi cu Dough & Tami Flather ttialmi The Praise and Worship Team Instant Tune-up le The Worship Leader’s Handbook, Tom Kraeuter ttiami hna ansi. Culengah, internet in ca le video siseh, US ramchung ummi Khrihfabu—Lai, Mirang, le Minak Khrihfabu tbt—ah hmuh tonmi vialte komh chih in laak ansi. Pathian biak le thangtthat tikah “an nih tuah ning ahman, hman lo” ti asi lo i abiapi bikmi cu Pathian he kan i ton hi asi. Mipi le Pathian an i ton khawhnak cu nangmah—Praise & Worship hruaitu—kut ah aum.\nI. PRAISE & WORSHIP I TIMHTUAHNAK\nChoir caah zarhkhat ah sml 2 hrawng caan kan pek i minute 3-5 kan sak ah adih. Praise & Worship (P&W) hi minute 15 hrawng Zarhpi ah kan sa nain acaan kan pekmi hi Choir zat asi tawn lo. Choir caan tlawm deuh pek ding ti si loin P&W caan tam deuh pek ahau tinak tu asi. P&W caan kan i timhtuah tikah a kan bawmtu ding pawl ka von ttial hna lai.\n1. Thlacam: Hihi kan i timhtuah lio hrimhrim tein abiapi bik asi. Tuzarh caah P&W na timh le cangka thlacamnak in thawk hi abiapi hringhran. Thla na cam deuh paoh ahcun Pathian nih an umpi deuh kha naa fiang lai.\n2. Hla thim: Hla thim hi P&W hruaitu nih biatak tein caan lak i tuaktaan ahau. Hla rang le hla nuar, Mirang hla le Lai hla or Kawl hla, Khrihfabu ah ngeihchiat le lunglawmh caan um tikah cu he aa tlakmi hla tbt in thlacamnak te he thim ahau. Minunnak thlen na duh ahcun fawi tein i timh ding na si lo i, caan le thazaang tampi na pek ahau lai.\nCun, nan hla ngeihmi vialte kha ttha tein cazin tuah i cu ni ah cucu kan sa cang, hi ni ah hihi kan sa lai tiah felfai tein nan i chiah cia dih ahau. Cucu ttha te i timhlamh—Pathian thluachuahmi—cu asi.\n3. Cawn chung: P&W hla ahmun ah nan cawn hlanah “tuzarh cu hi hla kan cawng hna lai, rak ngai chung cio uh” tiah atum tu he asa tu vialte he theih ter chung ding asi; P&W team group email in tuah ah attha bik. Hi ti na tuah ahcun nan cawn tikah caan tampi laak nan hau lai lo. Hi hla hi vuai cikcek in inn ah na ngeih ta le na cawn ta ahau.\n4. Caan hmaan: P&W cawn ding nan timi caan ah hmaan tein phak aherh. Cun, aherhmi thilri le ringawn vialte tling tein chiah cia i thawk colh abiapi.\n5. Hla fawi in thawk: Thla hmunkhat teah cam tti hnu ah afawi bikmi hla in cawn thawk ding asi. Ziah tiahcun Kawl nih “asah kawng hmah a hnawng te chia” anti khi asi; kan thiammi in kan thawk ahcun ataangmi zongah “kan thiam ko” ti ruahnak nih akan kal ter khawh. Cun, adonghnak zongah nan thiammi hla in dongh ter uh ziahtiahcun thiamlomi in dongh ter mi nih khin “kan thiam lo” tiah mi ruahning (psycho) ader ter.\n6. I biatak aherh: Cawnnak asi ko zongah biatak tein cawn aherh. Pumh tikah hla le hla kar lak ah biachim ding tbt tiang khin a dikthlir in cawn ahau. Cun, Mic tlaih ning le biakinn ah dir te ning ding tiang hmanh khin cawn dih ding asi. Zei tikhmanh ah tlasulsal in P&W cawn lo ding asi.\n7. Thapek: Hla nan cawn tikah athiam zong nan um lai, thiamlo zong nan um lai. Awttha nan um lai i awttha setsai lo zong nan um lai. Hruaitu nih an chambaunak kha nem tein remh pah in thapek (encourage) peng ding asi. Cu thapeknak nihcun an tthanchonak achuah pi lai. “Na thiam lo tuk” na ti sual hna ahcun cu nu, cu pa cu na hloh cikcek asi. Cun, pumpak in an palhnak kha sawh hlah; an palh zongah an min chim lo in “kha kaa zawn te kha kan thiam deuh lo, hi ti deuh hin siseh” tiah neem tein ahuap in chim ding asi.\n8. Musician pawl: P&W tthatnak ding ahcun atumtu pawl hi nan biapi taktak. Tumtu pawl nih kan theih awk abiapi ngaingaimi cu hla kan tum tikah kan ngeihmi vialte tum dih peng lo ding hi asi. Kan hmanmi ringawn vialte caang khatnak in adongnak chorus tiang kan tum pengminak in mi asimh deuhmi cu Lai lei i bisakut atung le aphei lei in chuanmi ei pengmi lawng khi asi. Piano lawng tum caan, guitar lawng tum caan, drum lawng tum caan tbt khin tthen ahau. Cu lo ahcun, ngeih huam ding asi lo (It’s boring). Cun, zulh ding afawi bik phung cu hla caang ah music 85% thang in tum i Chorus ah 100% tum hi asi. Cu lengah, key zong hi thlen awk ttha mi hla paoh cu thlen ding ansi (modulation); cu nihcun mi lung aluh ter deuh suaumau.\nCawnnak nan tum ah siseh, mipi nan hruai hna i nan tum tikah siseh concert tumi zeitikhmanh ah tum lo ding abiapi. Na ruah ning, na tumning le na lungput hrimhrim ah na mipi le Pathian an i ton khawhnak kha abiapi ah chiah ding asi. Na thiamnak hmuhsak caan asilo; Pathian thangtthat caan asi. P&W hruaitu nasi ve hi theih peng ding asi.\nTheihawk: Atumtu pawl hi Khrihfabu hme ahcun thimnak ah buai asi lem lo; a thiammi nih tum asi. Sihmanhsehlaw, Khrihfabu ngan deuh ahcun athiam mi le a felmi tiin thim aherh caan aum tawn. Ho paoh nih athiam i afelmi cu duh dih asi. Sinain, thim ding sisehlaw, kei nihcun, afelmi, rinhchanh awktlakmi kaa thim deuh lai. Ziah tiahcun, tlafulfal i thil tuahnak cun biatak tein aa zuammi hi Pathian nih thlua a chuah lai tiah ka zumh.\n9. Teimaknak: Tuzarh P&W nan itimhtuah kaa tein nan cawn dih i a donghnak thla nan cam tiang tei nan makmi hi alak asi hrimhrim lo. Nan huam ti lo bu nan i hnekmi te le nan re theih tuk hnu i zaanghlei nan cawimi te khi Pathian nih thluachuah apek hrimhrim tiah ka zumh. Cucu, na nunnak nih na ton ve ko lai.\nII. HMAILEI IN HRUAI HLAN TIMHTUAHNAK\nAroh hlanah na Khrihfabu Pathian he i tong ding in na hruai cang hna lai, acungah na kai dengmang cang. Cu caan zong ahcun nan lungput le nan i timhtuah ning cu atang lei bantuk hin si izuam uh.\n1. Thlacam: Hmailei in hla nan hruai hna hlanah atum tu, sehtlai tu, PowerPoint tlaitu, asa tu le adangdang P&W ah rian ngeitu vialte hmun khat teah thlacam tti aherh. Cu lengah, pumpak in thla rak cam cio zong abiapi taktak. P&W cu thlarau lei asi caah kan sining vialte Amah Pathian sin upnak in abiapi deuhmi aum lo.\n2. Tuanah phak ding: Pumh thawk hlan in tuan deuh tein P&W team nan i ready cang ahau. Nan ringawn vialte a key remh dih ding, nan mic vialte ready tein chiah ding, nan sak ding hla vialte ready tein chiah dih ding le adang aherhmi vialte ready te chiah dih cia ding hi abiapi taktak. Cu vialte tlamtlinnak ding caah rian ngeitu bik cu P&W leader—nangmah—na si.\n3. Set tlaitu: Khrihfabu cheukhat ahcun aduh paoh nih seh an tthing; an palh ngaingai. Set cu pakhat te nih tlai seh—music tumlomi nih. Cu nu/pa asi khawh lo caan ah achaang khotu pakhat zong chiah ah attha. Mi tamtuk nih set an tlaih tikah, a rawk tawn. Cucu kawl nih, “saya mia yin tinbaw piat de” anti.\n4. Thil hrukeih ning: Hi kong hi cu chim hau zong asi lem lo nain abiapit caah ka telh chih. Nu nih tawi tuk le langtukmi thil i hruk lo ding. Pa zong zoh dawh tein i hruk ding. (Cun, bawngbi zit hrenh philh bak lo ding J.) Atawinak chim ahcun, nan hruaimi mipi hna Pathian an thangtthatnak le biaknak kha na thil fenheihmi nih hna hnawh ter bak lo ding kha asi ko.\n5. Din/ei (lo) ding: Cheukhat pawl cu ka dang a caar anti i tikik taktak din an hmang; asi lo. Innchung ti (room temperature water) din ding asi. Cun, juice le adangdang din lo ding abiapi. Cu lo ahcun na awkaa (vocal chord) kha na dinmi nih athah ter. Soda din zong hrial ding asi; thli (gas) lawng achuahpi. Cekcek, kuunya, mutthai tbt pawl cu chim hau lo.\n6. Lungput: Acung na kai hlan i na lungput cu, zeitindah ka mipi hna hi Pathian he kaa tonter khawh hna lai tihi asi ding asi. Nangmah pumpak kong ah buai ding asi lo. Minung kan si bantuk in achel caan ahcun Pathian thangtthat kan huam lo caan aum tawn. Cu bantuk caan zong ahcun na lungput cu “nihin cu Pathian thangtthat le biak ka huam lo nain, thil dang aherhmi kan tuah hmanh ah pei kaa hnek cu; Pathian caahcun kaa hne hrimhrim lai” tihi siseh.\n7. Thawpi chuah: Pathian hmai le mipi hmai dir hi ahar ngai. Irel deuh she ti na duh ahcun na thaw kha fak piin na ka in dawp law na tai tiang von phak ter law na hnar in chuah ter tthan (atu von tuah chun colh hmanh). Apummi viate hmuh ding le theih ding tu cun tuah hlah. Ttha tein nan hla nan cawn i biatak tein thla na cam ahcun thawpi chuah ahau tuk lai lo. Na thingphang hlah; Pathian nih Amah rian na ttuan paoh ahcun an umpi peng kha philh hlah. Na ti khawh ko lai! Good luck!\nIII. HRUAI LIO AH\nA caan aphan! Suimilam tam lak te caan nan pek, nan cawng, nan i timtuah. Cu vialte cu Pathian caah chuah dih le bungh dih cikcek caan asi. Naa timhtuahnak cu Pathian nih alak asi ter hrimhrim lai lo.\n1. Thlacam: Atu cu hmuhsak caan (show time) asi cang! Nan Khrihfabu ah pumh thawk hlan in P&W nan thawk ahcun Bible rel le thlacamnak in thawk ding asi lai. Cu lengah, nangmah pumpak hrimhrim na lungchung tein thlacam peng ding asi. Thla na cam tik tuah, ichuahsual lo ding ti si ti loin “ka mipi Pathian sinah ka hruai khawh hnanak lai” ti hi asi ding asi.\n2. Mi nawl lo awk: “Ni hin cu kan hla kan cawng manh lo i kan palh sual ahcun kan ngaithiam te ko u” ti phunphai zeitikhmanh ah ahman hman lo ding asi. Na sak lai i na palh zong asi kho men, na palh lo zong asi kho men. Bia i thiam ter ahau lo. Ralttha te tuin sa ko. (Hihi P&W ca lawng si loin mi hmai i thil tuahmi paoh ca zongah asi).\n3. Mirh (Smile J): Na mirh ahcun na Khrihfabu an mirh ve! Zingtho ka mithmai i ngeih citcet lai cih. Na haa haam citcet lai cih; Pathian le mipi zeirello asi lengah na santlaih lonak zapi hmai ah naa langh asi.\n4. Awchuah ning: Pathian thangtthat le biak asi caah adang concert hlasak bantuk in hlasak lo ding abiapi. Chim duhmi cu na aw sattal thoh hlah, na sining aw (original voice) tein sa koh. Cun, hawi le he nan sak ahcun awther lo izuam (no vibrato); cu nihcun zapi aw kha aa dawh ter.\n5. Mic hman ning: Na mic tlaih ning sattal thoh hlah; concert asi lo hih! Na hmur in na mic kha hlat tuk ah chia hlah, naih tuk zongah chia fawn hlah (mic ei hlah). Chin Khrihfabu tampi ahcun mi tam nawn nih P&W hruai asi tikah, kan mic khi ho hmanh nih hmang set loin kan chiah sawhsawh; asi ding asi lo. Mic cu hman ding asi i aherh ahcun mah le caan tiin (take turn) hman ding asi. Hman awk ah cawkmi le chiahmi hman lo cu apam tuk.\n6. Hla karlak ah: Thlithi (dead air) ti cu hla le hla kar lakah music zong um lo, bia zong chim lo daidup um khi asi. Thlithi hi aum in um ter lo ding asi. P&W hruaitu nih hla pakhat le khat kar lakah music adih le cangka in bia chim aherh. Bia dangpi chim khawh lo hmanhah nan sak ding hlabia tal cu rel aherh. Thlithi um ter hrimhrim hlah. Cun, hla fungkhat chung zongah music lawng tum caan ah thlacam le Bible relnak zong tenh khawh asi. Hi pawl hi laakhruak in tuah awk asi lai lo; I cawn cia dih ahau. Hi bantuk biachim le thlacam telh ding ahcun P&W hruaitu hi upa deuh nih telpi ah attha, ziah tiahcun mino nihcun an ngamh ttheu tawn lo. Upa deuh cu chim lo aherh ahcun tar zong nih hruai ding asi ko.\n7. Umtu thlen: Khrihfabu tam biknih sak ning ahcun hlarang in thawk i hla nuar in dongh ter hi asi. Cu ti tuah tikah hla rang sak caan ah kut bengh, kut thlir le i hninh chih te hna pawl khi tuah ah attha. Cun, hla nuar ah aa von i thlen ahcun kan hla aa thlen bantuk in kan umtu zong thlen ve aherh; dai deuh tein Pathian biak le thangtthatnak ah thlen ding asi.\n8. Umtu ning: Abik in Baptist pawl hi dai tein hla kan sa. Cucaahcun Khrihfabu cheukhat pawl nih an thlarau lo an kan ti tawnnak asi. Pathian biak timi cu mah le siarem ning biak hi abiapi bik. Kutsamh apoinak aum lo, kut bengh apoi lo. Cun, laam zong—na pawng ummi pawl hna na hnawh hna lo ahcun—apoi lo. Tthut buin biak le thangtthat zong apoi lo. Zei ti na va um pek zongah Pathian he nan iton kha abiapi bik. Amah na thangtthat le na biak kha abiapi bikmi cu asi ko. “Hi ti ka um ahcun mi nih an ka nih sual lai” ti na phan ahcun cucu ka biak tiah na timi Pathian nak in mi na zah deuh hna tinak asi caah adik lo. Na zohmi cu Pathian mithmai tu kha siseh.\n9. Hlasak ning: Micheu khat cu hlasang an sak tikah van an i coh; a hmaan lo. Van na coh ahcun na awkaa (vocal chord) angawi i na aw ttha tein achuak kho lo. Tha laak tikah ttang in siloin paw (belly) in tha laak awk asi. Na aw hi hla caang (verse) ahcun 85% thang in sak i nolhnak (chorus) ahcun 100% in sak ah attha.\n10. Hla thar: Sak ballomi hla thar cu zeitikhmanhah P&W caan ah sak pi lo ding asi lai; ziahtiahcun an thiam lomi hla cu Pathian thangtthatnak le Pathian biaknak caah an hmang kho lo. Hla thar cawn cu abiapit taktak ve caah caan dang te tu lak in cawn ding asi. Abiana ah, pumh hlan deuh teah tbt.\n11. P&W hruaitu rian pahnih: P&W hruaitu pakhat i na rian cu na mipi Pathian he i tonter asi. Cucaah, na mipi nih an kut thlir hnaseh ti na duh ahcun nangmah nih ralttha tein na thlir ahau. An kut beng hnaseh na ti ahcun ralttha tein na bengh aherh. Ralttha tein Pathian thangtthat hnaseh ti na duh ahcun ralttha tein na thangtthat ahau. Cun, lungtakte le biatak tein Pathian bia in thangtthat hnaseh ti na duh hna ahcun, nangmah hrimhrim naa lungtak le naa biatak hrimhrim aherh. Nangmah le Pathian nan i ton hmasat aherh zia hi philh hrimhrim hlah; Cu lo ahcun mipi le Pathian naa tonter kho hna lai lo.\nP&W hruaitu cheukhat cu Pathian thangtthat duh ah hla an sa, an hruai ko hna nain cheu khat pawl cu mi hmai chuah duhah asami an um pah ve tawn. Hihi atuah in tuah lo ding asi. Cu bantuk P&W hruaitu nasi sual ahcun na lung naa thlen zawkzawk ahau; na thlen lo ahcun P&W na hruai hna loah attha deuh. Thla tu fak piin cam law Pathian nih na lung an thlen te ko lai. Cun, cheu khat P&W hruaitu pawl cu mipi an hruai hna tikah, an mah nih Pathian thangtthat cu an tlolh lo nain an lan sual tawn, hruaitu ansi an i philh sual tawn i mipi hruai an tlolh tawn hna. Pathiang thangtthattu na si bantuk in mipi hruaitu na si chih zong philh awk attha lo.\nIV. HRUAI DIH HNUAH\nPulpit cung in mipi na hruai dih hna hnu zong ah P&W hruaitu na rian cu adih nemmam rih lo, atam hmanh atam chin. Hruai dih hna hnu i tuah ding pawl hi P&W ttha te le nuam tein akal khawh pengnak ding ahcun abiapi hringhran.\n1. Thlacam: I timhtuahnak in hruai dih hnu tiang zongah abiapi bikmi cu thlacamnak asi ka timi hi “thlacam” cu abiapit bik taktak caah asi. Na hruai dih hnu hna na thlacam ding cu Pathian sin lawmhnak biachim le nan tuahmi vialte Pathian nih thlua achuah i zumtu hna nitin nunnak lam hruaitu asinak hnga le aciah cikcek hnanak lai caah asi.\n2. I Theihtthannak (feedback): Zei thil kan tuah paoh ah kan tuahmi achiat le tthat i theihnak ding ahcun i theihtthannak (feedback) tuah ahau. Cucu P&W zongah abiapi taktak. Nan hruaimi mipi nih an hmuhning theih abiapi i theih nan duh ahcun tuah khawhmi thil 2 cu, an hmuh ning tein an chim hnga dingmi nan hawi silole lihchimlomi pakhat khat hal le mipi sinah zohtthan (survey tuah) asi.\nZapi sinah zohtthan (survey) tuahnak ah hman khawhmi biahalnak cheukhat cu atang lei bantuk hin ansi:\na. Kan P&W hi atlangpi in zeitin dah na ruah? Attha, ttha lo, ka thei lo.\nb. Hla fung zeizat sak dah a zat? Fung4, f-3, f-2 le f-1\nc. Zei hla na sak ahdah naa nuamh bik? Kawl, Lai silole Mirang.\nd. Kan music athan le adin zei dah alawh? Thangtuk, za ko, din tuk\ne. Zei bantuk hla sak dah na duh bik? Hla rang, hla nuar, aza bak, cawh\nf. P&W team nih atu kan in hruai hnanak ttha deuh hin NANGMAH nih na kan hruai kho hnga maw? Hruai kho, hruai kho hlah or thei lo.\ng. Zeitindah P&W hi ttha deuh in kan ihruai khawh lai?\n3. Video: Kan mah le kan mah video chung i hmuh hi zoh i ngaih zong asi pah bantuk in ttih zong anung pah. P&W ttha deuh hruai khawhnak ding ahcun hruai lio taktak hi video i thlak i cawn caan ah ttha tein zoh tti ah attha. Hihi nuamhnak pakhat asi lengah, kan palhmi remhnak le kan thiamnak zawn tha i peknak caah attha tuk. Pello tein tuah ding asi.\n4. Lentecelh: Lentecelh le hlasak cu zeidah aa saing nan ti men lai. Lente kan i celh tikah kan thabat ahar deuh. Cu nihcun hla fung thum, fung li pehtlai te kan sak tikah a kan bawmh, kan ba ti lo. Cu lengah, lente kan i celh ahcun kan fit (kan thau lo) i mi hmai kan dir tikah izumhnak (confidence) kan ngei khun. Cu nihcun thil ttha tampi achuahpi.\n5. Aleng nun: Cheukhat P&W hruaitu hna cu Zarhpini P&W hruai caan lawng khi biapi ah an chiah i ni dang i mi sin nun khi biapi ah an chia lo, an duh paoh in an um. Cucu, asi ding asi lo. Zarhpini ah afel ngai ko nain, ni dangah a hrawkhrawlmi pa/nu nih biakinn ah an hruai hna tikah zeitindah na ruah? Atumtu na siah, asatu na siah, hruaitu na si. Leng na nunning cu zohchunawk na tlak lo ahcun mipi—na sining an theimi hna nih—na hruai tik hnaah zeitindah an in ruah ve kun lai? Cucaahcun, nitin na nunnak hi zohchuntlak asi ahau.\n6. Hla fir hlah: Chinmi hna cu kan ratnak ram sining ruangah hla ngeihnak (copyright) hi aruahawk kan thei ttheu tawn lo; nain kan hong tthang cho deuh ve cang. Mi pakhat nih har le fe tein atuahmi hla kha asin in silole ttuanvo ngeitu sin in nawl laak hmasat loin kan sak ahcun cucu “fir” asi. Kan firmi in Pathian kan thangtthat cu adik tiah na ruat maw? Kan hla asi lomi kan sak lai tikah kan rial (print) ah siseh, kan nam (copy) ah siseh, zapi zoh awk ah kan kah (projection) ah siseh cu vialte cu fir ansi dih. Holh dang in kan mah holh ah kan lehmi zong hi angei tu nawl loin kan tuah ahcun fir asi. Cun, a bia, a music le an sakning kan remh zongah cucu adik lomi asi. ZBC hla pawl tu cu aa tel lo, zapi hman ding ah an tuahmi asi caah. Zeitindah, kan tuah kun lai hla kan ngeih ttung lo?\nChristian Copyright Licensing International (CCLI) he ipehtlaih ah attha bik. CCLI hi hlaphuahtu pawl nih nawl an pek hna, ziah tiahcun an mah pumpak nih an hla hman aduhmi vialte he i pehtlaih ding cu caan zong an ngei lo i asi kho lomi asi fawn. CCLI ahhin hman duhmi paoh nih phaisa pek asi i anmah nih hlaphuahtu an pek chin hna. Aman afak lo, abik in Khrihfabu fa deuh pawl ca hrim ahcun an theihthiam ngai ko.\nFirmi hla in Pathian thangtthat lo ding hi abiapi. Cucaah CCLI hi atanglei ahhin pehtlaih khawh ansi:\nPh: (503) 257-2230 or 800-234-2446\n7. Tthanchonak (improvement): Music cu kan cawn deuh paoh ah kan thiam deuh ticu afiang. Cucaahcun, kan thiam deuh lomi hla aum ahcun atum tu he asatu he cu hla cu caan pek in cawn peng ding asi. Hla pakhat kan thiam ngaingai tik ah ralttha tein kan sa ngam. Cu nihcun mipi kan hruai hna tikah akan bawmh. Culengah, hlasatu pawl, atlawm bikah nikhat ah minute 15 lengmang cu hla nan sak aherh. Cun, thaw dawp le thaw chuah zong cawn chih ding asi fawn.\n1 Korin 13:11 ahcun “Ngakchia ka rak si lioah ka biachim le ka thil hmuhning le ka ruahnak cu an rak ngakchia ngai. Atu cu upa ka hung si cang i ngakchia ruahning in thil ruah kha cu ka duh ti lo,” ati. P&W nan rak thawk ka ahcun ngakchia bantuk nan rak sinain atu cu nan si ti lo, nan tthang cang. Nan ngakchiat lio bantuk in ringawn tumah siseh, asak ah siseh, nan hruai hna ningah siseh tuah peng ding cu nan duh ding asi ti lo; ziahtiahcun, nan tthang cang.\nAhramthawk ah ka ttial cang bang Khrihfabu cu kan i dang cio hna. Pathian kan thangtthat khawh ning le kan duh ning zong aa dang cio hna. Cucaah atu ka chim ning thengtheng in i hruai ding tinak asi lo; nan i hruainak ah an bawm tu hna siseh titu khi ka saduhthah asi. Hinak ttha deuh le aa dang deuh in hruai khawh asi. Pathian nih akan pekmi kan fimnak, kan thiamnak le kan thil ti khawhnak hna hi bi tuk in ruah le hmang loin “mi dang nih tah zeitindah an tuah cio” ti zong hi zoh le cawn peng ding asi. Cu ticun kan thil tuahmi akau chin i attha chin lengmang. Pathian kan thangtthatnak ahhin tthancho peng ding hi kan rian ngan taktak asi.


Thlacam ti hna usih!\nKhrihfabu thlarau thinlung taksa kan damnak hnga.Khrihfabu Mission riantuannakCE cawnnak inn le Ngakchia lentecelhnakPastor hna le hruaitu hna caahKan fa le Pathian dawtnak an hngalhkhawhnak hngaThawngtla hna caahRam le Miphun caahCoronavirus a dih khawh nak hnga.\nNubu committee hruainak in Nu training cu Feb 8,2020 ni ah tluang tein kan tuah khawh caah Pathian min kan thangthat. Cawnpiaktu Dr. Biak Hlei Par le Sayama Zing Za Vel, chuankhin tuanvo a kan lak piaktu Pu Cung Hmin Cung le training a rak kai mi Nu dihlak cung ah lawmhnak chim cawk lo…\nMusic committee hruainak in Solfa training cu kan biakinn ah 27-31.1.2020 tiang tuah khawh asi caah Pathian amin kan thangthat. Akai khomi dihlak 40 leng an si. Khrihfabu dang zong in an kan tel pi ve. Solfa a kan cawnpiaktu Pu Kap Za Pum, Pa Siang Hlei Hmung le Pa Van Tin Lian cung ah…


95 Theses chungin Fapa Chan | Radio Veritas Asia\n15. Fapa chan cu Thawng`tha Bia (Gospel) chan a si. Pathian nih Jesuh cu vawlei ah a thlah tikah sunparnak a pek (cf; Jn. 8:42; 1:14). Jesuh cu vancungmi nih an kilven zungzal (cf; Mt. 4:10-11). Jesuh cu Thlarau huham `thawnnak a ngei dih tu a si. A hleice in, Thlarau huham pali a simi Tuukhaal, Lungpi, Tawhfung le Tlangbawi sinak a ngeitu a si.\nJn. 8:42 Jesuh nih ‘Pathian sin in ka ra; Amah thlahmi ka si’ tiah a ti.\nJn. 1:14 “Pa nih a Fapa ngeihchun sinah a pekmi sunparnak a si.”\nMt. 4:10-11 “Cutikah Jesuh nih ‘Satan chuak’ tiah a leh. Satan cu a chuak; cu hnu ah vancungmi pawl an ra i an tuamhlawm.”\nJn. 10:11 Jesuh nih ‘Kei cu Tuukhaal `tha ka si’ a ti.\n1Cor. 10:4 “Cu Lungpi cu Krih a si.”\nBia. 3:7 “Amah cu David Tawh ngeitu a si i innka a on mi cu ahohmanh nih an khar kho lai lo; a khar mi cu ahohmanh nih an ong kho lai lo.”\nHeb. 8:6 “Tlangbawi rian`tuannak cu Jesuh sinah pek a si cang.”\nPathian zumhning aa thleng\n16. Tlangbawi sinak aa thlen caah, Fapa chan ah Pathian zumhning aa thleng ve. Pathian nih Jesuh a thlah ruang ah (cf; Jn. 7:20) Pa Pathian lawng zumh kha Pathian nih a duh ti lo. Pathian a zummi nih cun Jesuh zong a zumh ve a hau (cf; Jn. 14:1), zeiruangah ti ahcun, Jesuh zumh cu Pathian zumh a si (cf; Jn. 12:44). Pathian nih Jesuh cu nunnak hrampi ah a ser cang caah, Fapa a zummi nih zungzal nunnak a ngeih (cf; Jn. 5:26; 3:36). Jesuh a upat lomi le a dotu cu Pathian a upat lomi le a dotu an si ve (cf; Jn. 3:23; Lk. 10:16). Cucaah, Fapa chan ahcun Jesuh le Pathian kan zumh a herh. Zeiruangah ti ahcun, Jesuh sin in dah tilo cun ahohmanh Pa sin an phan kho lai lo (cf; Jn. 14:6).\nJn. 7:29 “Jesuh nih ‘amah nih a ka thlah i a sin in ka ra’...a ti.”\nJn. 14:1 “Jesuh nih ‘Pathian zum u law keimah zong ka zum u’ a ti.”\nJn. 12:44 “Jesuh nih cun ‘ahohmanh keimah aa ka zum mi cu keimah aa ka zumh lawng si lo in aa ka thlahtu zumh ve a si’ a ti.”\nJn. 5:26 “Pa, amah hrimhrim cu nunnak hram a si i cubantuk `thiam`thiam cun Fapa zong nunak hram ah a ser cang.”\nJn. 3:36 “Fapa a zummi cu zungzal an nung lai.”\nJn. 5:23 “Ahohmanh Fapa a upat lo mi cu a thlahtu upat lo a si.”\nLk. 10:16 “Cun, keimah a ka hlawtu cu a ka thlahtu zong a hlawtu asi”.\nJn. 14:6 “Keimah sin in dah ti lo cun ahohmanh ka Pa sin an phan kho lai lo.”\nPathian bia ngaihning aa thleng ve\n17. Tlangbawi sinak aa thlen caah, Fapa chan ah Pathian bia ngaihning zong aa thleng ve. Fapa bia ngaih cu Pathian bia ngaih a si. Pathian thlahmi Jesuh cu Pathian nih chim awk a fialmi lawnglawng a chim caah (cf; Jn. 8:28) Pathian nih “Fapa bia ngai u” tiah ati (cf; Lk. 9:28-35). Cucaah, Jesuh a dawmi paoh nihcun a cawnpiakmi an ngai (cf; Jn. 14:23). Pathian ta a silo mi cu Jesuh bia an ngai duhlo (cf; Jn. 8:47) i nunnak zong an ngei lo. Cupinah, Pathian hremnak an tuar lai (cf; Jn. 3:36).\nJesuh nih; ‘Pathian bia ngaihning aa thleng cang’ a timi chung in zoh chih awk ah; Pa chan ah nupi maak le nupi tampi ngeih a ngah nain, Fapa chan ah Jesuh nih a duh lo (cf; Mk. 10:2-12). Jesuh nih phuhlam le teiralrulh zong a kham leng ah, “nan ral va daw hna u law thla va cam piak hna u, nan biang an bengh hna ahcun khatlei kam hei chit rih hna u” tiah a ti (cf; Mt. 5:38-44). Cun Thawng`thabia Gospel (Mathai, Mark, Luke, John) pawl cu Jesuh cawnpiaknak lawngte an si.\nJn. 8:28 “Ka pa nih chim awk aa ka fialmi lawng ka chim.”\nLk. 9:28-35 Cun minmei chung in ‘hi Pa hi ka dawtbik mi a si, a bia ngai u’ a run ti.\nJn. 14:23 Jesuh nih ‘a ka dawmi nih cun kan cawnpiak mi hna an zulh lai’ a ti.\nJn. 8:47 “Pathian sin in a rami nan silo ruangah a bia cu nan ngaiduh lai lo.”\nJn. 3:36 “Fapa bia a el-mi cu nunnak a ngei lai lo i a cungah Pathian dantatnak a tlung lai.”\nMk. 10:2-12 “Annih nih ‘Moses nih cun nupi maaknak ca nan i ken lai i nan maak khawh tiah a ti’ tiah an leh. Jesuh nih ‘Pathian nih a komh cia mi cu ahohmanh nih `then hna hlah seh. Pa nih nupi a maak i nu dang a `thit ahcun sualnak a tuah; nu nih a va kaltak in pa dang a`thit ahcun sualnak a tuah’ tiah a ti.”\nMt. 5:38-44 “Mit caah mit, ha caah ha ticu nan theih. Asinain keinih cun phulei cham hlah u! mi pakhat nih na orh lei biang an bengh ahcun na kehlei biang va chit lawlaw ko. Nan ral pawl va daw u law, an hremtu hna caah thla va cam piak hna u.”\nPathian biakning aa thleng\n18. Pa chan i raithawinak hlun cu Pathian nih a hlawt i Khrih raithawinak a chiah cang caah Pathian biakning aa thleng cang (cf; Heb. 10:9). Khrih cu Tlangbawi rian`tuan ding in a rat tikah, (cf; Heb. 9:11) Thlangbawi dang bantukin saram thisen thlet lo in Amah thisen a thlet i Kalvary tlang ah amah nunnak a pek i zungzal ca in raithawinak voikhat lawng a pek. Cuticun kan caah rualremnak a tuah (cf; Heb. 9:12; 7:27).\nHeb. 10:9 “Pathian nih raithawinak hlun kha a hlawt i, Khrih raithawinak kha a chiah.”\nHeb. 9:11 “Khrih cu Tlangbawi ngan siding in a ra cang.”\nHeb. 9:12 “Khrih cu amah thisen tu kha a thlet i kan caah zungzal rualremnak a tuah cang.”\nHeb. 7:27 “Anih cu raithawinak veikhat lawng a pek, zungzal cain amah nunnak kha a pekmi a si.”\nBu ah Khamhnak a umlo\n19. Fapa chan ah, sual ngaihthiam khawhnak bia cu Pathian thlahmi Jesuh sin lawngah a pek (cf; Mt. 9:6). Khamhtu Jesuh cu amah pumpak in vawlei cungah a um i misual a ngaihthiam hna ruangah Bu a herh lo. Bu a biapi lo i Bu ah Khamhnak a umlo. Jesuh zumtu pawl cu sual ngaichihnak he Jesuh sin an panh tikah Jesuh nih an sualnak a ngaihthiam hna i vanram an co.\nMizengpa sinah “na sualnak ngaihthiam a si cang” tiah a ti (cf; Mt. 9:2). Vailamtah orhlei kam i misual pa zong a sualnak a ngaihthiam i Jesuh nih vanram a co ter (cf; Lk. 23:40-43). Johan sin zongah Jesuh nih Bu a biapi lo timi bia a chim (cf; Mk. 9:38). Jesuh a thih hnu a hnak fei in an chunh hlan tiang, a thisen in Bupi cu a cawk rih lo caah Fapa chan ah hin Bupi ah Khamhnak a um lo (cf;Jn. 19:33-34).\nMt. 9:6 “Mi fapa nih hi vawlei ah misual ngaihthiamnak nawl a ngei”.\nMt. 9:2 “Zumhnak a ngeih zia kha Jesuh nih a hmuh tikah mizengpa cu ‘na sualnak ngaihthiam a si cang’ tiah a ti.”\nLk. 23:40-43 “Jesuh nih cu pa cu ‘Ni hin ah Keimah he Paradise ah na um lai’ tiah a ti.”\nMk. 9:38-40 “Johan nih ‘sayapa, na min in khuachia a `thawltu mi pakhat kan hmuh i kan bu chungmi asilo caah kan kham lai maw’ tiah a ti. Jesuh nih ‘kham hlah u, Ka min in khuaruahhar thil a tuahtu nihcun a kan thangchiat lai lo, zeicaah ti ahcun a kan do lo mi cu kan lei an si ko’ tiah a ti.”\nFapa chan adih\n20. Jesuh cu thihnak in a thawh`than hnu ah ni (40) chung a zultu hna sin ah a um i (cf; Lam. 1:3) “Thiang Thlarau in kan umpi zungzal hna lai” (cf; Mt. 28:20) tiah bia a cah tak hna hnu ah vancung ah a kai i Fapa chan a dih (cf; Lk. 24:51).\nLam.1:2-3 “Vancung i a kal hlan ahkhan a Lamkaltu caah a thimmi hna kha Thiang Thlarau in a cawnpiak hna. A thihhnu ah ni (40) chung an sin ah voitampi a lang.”\nMt. 28:20 Caan dongh hlan tiang nan sinah ka um zungzal lai tiah a ti.\nLk. 24:51 “Cuticun an sin in a chuak i vancung ah a kai.”\nFapa chan Bu `then`thek cawnpiaknak\n21. Pathian thlahmi Jesuh he pumkhat sinak changreu ei duhlo in, `then`theknak a tuahtu Judas Iskariot cu Jesuh a zamtak (cf; Jn. 13:30) ruangah a paw a kuai i a ril pawt in a thi (cf; Lam. 1:18). Pathian an zumhtuk nain Jesuh cohlan duh lo in a zum lomi Farisi pawl cu vanram an hmu kho lo (cf; Mt. 12:23-31).\nJn. 13:30 “Judas nih Jesuh pekmi changreu a lak i chikhatte ah a chuak. Cu caan cu zaan a si cang.”\nLam. 1:18 “Judas nih thil `thalo a tuahmi man in lo pakhat a cawk i cu lo chung ahcun aa awk i a thi, a chung ril vialte a pawt dih.”\nMt. 12:23-31 “Cu kong cu Farasi pawl nih an theih tikah, ‘Khuachia a `thawl khawhnak cu khuachia bawipa Belzabul nih huham a pek ruangah a si’ an ti. An ruahnak kha Jesuh nih a theih tikah, ‘Thiang Thlarau a ralchantu cu ngaihthiam an si lai lo’ tiah a ti.”\n#Kan peh`than lai


Hla 124—Zumhawktlak Si Zungzal | Khrihfa Hla\nREL KA DUH Abkhaz Holh Acholi Holh Africa Holh Akha Holh Albania Holh Altai Holh American Kut Holh Amharic Holh Amis Holh Arab Holh Armenia Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Britain Kut Holh Bulgaria Holh Cambodia Holh Catalan Holh Cebuano Holh Changana (Mozambique) Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Croatia Holh Damara Dangme Holh Dayak Ngaju Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Faeroese Holh Fang Fiji Holh Finland Holh Fon Holh France Holh Fulfulde Holh (Cameroon) Ga Holh Garifuna Holh Georgia Holh Germany Holh Germany Kut Holh Gitonga Gokana Holh Grik Holh Guarani Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Hungary Holh Hunsrik Iban Holh Ibanag Iceland Holh Igbo Holh Iloko Holh Indonesia Holh Isoko Holh Italy Holh Ivorian Sign Language Jamaican Creole Japan Holh Javanese Kabiye Holh Kabuverdianu Kachin Holh Kankani Holh (Roman Cafang Hmanmi) Karen (S'gaw) Kazakh Holh Kazakh Holh (Arabic) Kekchi Holh Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kosraean Holh Krio Kurdish Kurmanji (Caucasus) Kwangali Holh Kwanyama Holh Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Makaa Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Medumba Holh Min Nan (Taiwan) Mingrelian Mirang Holh Mixe Holh Mixtec Holh (Guerrero) Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Nepal Holh Ngabere Holh Ngangela Ngiemboon Nias Holh Nigerian Pidgin Norway Holh Nsenga (Mozambique) Nsenga (Zambia) Nyaneka Holh Nyungwe Nzema Holh Okpe Oromo Holh Ossetian Holh Otetela Holh Otomi Holh Palau Holh Pangasinan Holh Papiamento Holh (Curaçao) Persia Holh Phimbi Pidgin (Cameroon) Pidgin (West Africa) Poland Holh Ponapean Holh Portugal Holh Portugal Holh (Portugal) Punjabi Holh (Nastaliq) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Holh Roma Holh (Masidonia) Romania Holh Romany (Germany) Romany (Macedonia) Cyrillic Ronga Runyankore Holh Russia Holh Russia Kut Holh Samoa Holh Sangir Sango Holh Saramaccan Holh Sena Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Shuar Holh Sidama Holh Silozi Holh Sinhala Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Sweden Holh Sweden Kut Holh Tagalog Holh Tahiti Holh Talian Tamil Holh Tarahumara Holh Tarascan Holh Tatar Holh Telugu Holh Tetun Dili Tewe Thai Holh Thai Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Tzeltal Holh Tzotzil Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yemba Yoruba Holh Zapotec Holh (Isthmus) Zulu Holh\nZumhawktlak Si Zungzal\n1. Zumhawktlak si, Jehovah cung,\nA fekmi dawtnak langhter.\nA sin i aa pumpemi in,\nA nawlbia hngalh kan duh ko.\nLamhruainak a kan pekmi le\nRuahnak cheuhmi kha kan zulh.\nZumhtlak a si; kan i bochan.\nA sinin kan i ṭhen lo.\n2. Unau cungah zumhawktlak si,\nA herh caan ah kan i bawm.\nKan i zohkhenh, kan i bochan,\nDawtnak he kan i pehtlai.\nKan unau kha kan upat hna,\nLungtak in kan hmaizah hna.\nZumhfehnak nih a kan naihter;\nZeitikhmanh kan i ṭhen lo.\n3. Unaupa pawl lamhruainak kha\nZumhtlak te’n kan zulh zungzal.\nA fiangmi lam an kan hmuhsak,\nZumhfek tein kan zulh lai.\nJehovah thluachuah pekmi nih\nThazaang a kan ngeihter chin.\nZumhawktlak te’n kan um ahcun,\nBawi Jehovah ta kan si.\n(Salm 149:1; 1 Tim. 2:8; Heb. 13:17 zong zoh.)\nZumhawktlak Si Zungzal (Hla 124)


France cu a thimi an karh thluamah ko cang. Nazi 24 ah 833 bak an thi hoi cang\nFrance hi thatlei a kal cang lai tiah zum a si lio ah, a thimi an karh thluamah hoi cang. Italy bantuk in a thimi an vun karh thluamah cang. Ni khatni a dih cang ka in suimilam 24 chung in mi 833 an thi hoi cang. Friday kha a thimi tambik nak an si i minung 588 an si. Health Minister Olivier Veran report ah a thimi dihlak in 8,911 an phan cang. March 17 in Lockdown an tuah, Nursing home ah 2,417 an thi i a dang zong cu siizung ah a si.\nBe the first to comment on "France cu a thimi an karh thluamah ko cang. Nazi 24 ah 833 bak an thi hoi cang"


Nigeria Palik Officer Pawl Hna Nih Nu Minung 65 Bak An Tleihhrem Hna Ruangah – Chin Miphun Tlangau\nNigeria ram chung khuapi a si mi Abuja khuapi chungah a um mi (nightclubs)neitu hna le palik officer pawl hna cu i pehtlai in an (nightclubs) nuamh hneih nak chungah a rak ra mi Nu pawl hna cu minung 65 bak hna cu ningcang lo in an tleihhrem hna ruangah Nigeria ram Nu zei maw zat hna nih cun an cozah cungah an duh lo nak sandah an tiah tiah an chim.\nNu pawl hna nih an chim mi cu Abuja (nightclubs) chung kan kal tik ah ningcang lo in pa dangdang hna le palik pawl hna cu an i pehtlai i kan duh lo bu in Nuva sualnak cu an kan tuah pi.hi Nuva sualnak kongah Nu hna nih duhthimnak neilo dingin palik pawl hna nih cun an kan hrocer i kan t’ih hna ruangah duhlo bu kan tuah pi mi hna an si tiah anchim.\nCun palik officer zei maw hna nih cun (nightclubs)kan um nak ah an rak ra i case kan i tuah piak hna lai tiah an kan hrocer hnu ah case neih cu kan duh lo tik ah an duty nak police station ah cun an kan hruai i phaisa fangkhat hmanh pe duh lo in an duh paoh in an kan tuah tiah an chim.hi Nu hna konghe pehtlai in a dirkamhtu hna NGO lawyers pawl hna nih cun Nu minung pa 7 hna nih cun ningcanglo bak in palik pawl hna nih an sualpi lio hna cu muicawl vedio in tehte an neih tiah an chim.\nCun hi thil nih a fianter mi hna cu palik nih an rian an i thei lo in Nu hlawhhlang pawl hna cu ningcanglo in sualpi le tuahto an timh mi hna hi hremnak pek phu cu an si tiah media conference ton biaruahnak an tuah nak ah an chim.a si na in a cozah nih hi palik pawl hna le Nu pawl hna hi zei bantuk in dah biachahnak a tuah piak te hna lai tiah theih a si rih lo.


Thantlang Mizawpa Hakha Siizung Ah An Thial Lai – THE CHINLAND POST\nThantlang Mizawpa Hakha Siizung Ah An Thial Lai\nTCP-Thantlang|16 May 2020| May 16 ni ah Malaysia in Thantlang ah a raktlung mi kum 32 pa sin ah COVID-19 zawtnak hrik hmuh a si, mah mipa cu thilri a tlamtlinnak Hakha siizung ah thial ter colh dingin an timhtuah lio a si tiah kan theih.\n“Hakha ah kan thial lai, a ruang cu Thantlang nak in Hakha siizung cu a tlamtling deuh mi a si. A tu hi Hakha lei he kan i pehtlaih lio a si. A si khawh chungin tuan ah thial kan duh ko.”tiah hi zawtnak kong he pehtlai in chimphuannak nawlngei Thantlang siibawi Van Lian Hum nih TCP ah a chim.\nAmah he telh in minung 4 hna cu swab kuat an si, cu chungah minung 3 cu Negative an si i a mah pakhat lawng Positive a si tiah kan theih.\n“Malaysia in Thantlang khua a phak hi a ni linak a si i Malaysia in a tlung timi minung pahnih an si. Malaysia in Yangon in khoika hmanh tang lo in cozah tawlrel piaknak in an vun lanhter colh hna mi a si caah thinphan awk cu a um lem lo.”tiah a cunglei upa nih a chimchap.\nAtu lio Thantlang khua ah Quarantine chiah mi minung 36 hrawng an um nain zawtnak ngeih le ngeih lo chek ding an um ti lo. Atu Thantlang ah zawtnak an hmuh mi pa hi a ngandam ko tiah theih a si.\nPrevious Salai Cung Dawt Timi Pa Nih Paletwa Ralzam Caah Tiin Khualhringtlang Khua Cheukhat A Hlen Hna\nNext Thantlang Khuachung Hmurhuh Lo In Aa Chok Mi Minung 75 Cu Minung Pakhat 5,000 Cio Dantat An Si Cang


A Cutluk Ralkap Zer Khawh Hna Cudah!! Zumh Dingah A Tlak Maw An Chimmi Hi?? – Kawltu Team\nA Cutluk Ralkap Zer Khawh Hna Cudah!! Zumh Dingah A Tlak Maw An Chimmi Hi??\nApril 5, 2021 April 14, 2021 Amon Ka Si\nCDM a Tuah i a Zaammi Pawl Cohlan Lo Ding in Ralkap nih Rinpi Khuami an Chimh Hna.\nNihin zanlei sml. 3:30 hrawng ah ralkap motor 4 cu Hakha peng, Rinpi khua ah an phan i, CDM a tuah i a rak zaammi pawl cohlan lo ding in khuami an chimh hna, tiah thawng kan theih. Ralkap nih CDM a tuahmi pawl min le hmanthlak an i ken i khuami pawl an hmuhsak hna buin cohlan lo ding in an fial hna hi a si.\nLaitlang cu Kawlrawn bang si loin atu tiang a dai rih i a ttha ngaingai tiah ralkap nih khuami an chimh hna i ralkap le palik rianttuannak dohdal lo ding in an forhfial chap hna. Cun, pakhatkhat thil a can ahcun ralkap nih mipi kan in ven zungzal ko hna, tiah Rinpi khuami sin biachimnak an ngeih hnu ah Hakha lei ah an kir tthan hna, tiah thawng kan theih.\nRelchap: Tazacuaimi Lemcang/Hlasa pawl Movie le Hla Chuah Lo ding in TV Channel le FM Radio pawl Nawl an Pek hna.\n← Rinpi Khualei Rak I Ralring U Law. (Share Piak Cio Usih)\nCNN in Clarissa Ward nih Ralkap Sualning a phuan thluahmah cang!! →


President Trump nih a zum ngai mi Dr. Anthony Fauci nih USA caah thawngpang tha ngai a chim\nUSA mifim le mithiam, sibawi lei ah an uar ngai mi le an nih bohchan ngai mi nih USA ram caah thawngpang tha a chim. USA sibawi thiam Dr. Anthony Fauci ni USA nih Coronavirus second Wave kan tuar khohlo men tiin a chim\nAmerica’s top infectious disease expert Dr Anthony Fauci nih cun America caah thawngpang tha ngai mi a ngei. America nih Coronavirus voihnihnak kan tawn khohlo men tiin a chim. International media outlet, televised interview ah Fauci nih a chim ning ah cun siizung ah zohkhen lio mi le hruaitu pawl nih fakpi in rian an ttuan caah a voihnihnak cu America nih an tawn khoh ti lo men tiin a chim\nUS nih Coronavirus case two million leng an ngei cang, a thi mi hi 115,732 leng a si cang. The director of National Institute of Allergy & Infectious Disease & the chief US scientific spokesperson nih cun coronavirus hi vawlei cungah a tam chin lengmang, natein social distancing le mask thatein kan hmang ah cun a karh leinak lam hi cu kan phih khawh, mipi nih thatein nawlngai in zulh ding kan zulh a her tiah a chim. Source-Theguardians\nBe the first to comment on "President Trump nih a zum ngai mi Dr. Anthony Fauci nih USA caah thawngpang tha ngai a chim"


Cu Tluk UPC Ngakchia Pawl Laam Thiam Khawh Cu Dah. – Salai Kawltu\nCu Tluk UPC Ngakchia Pawl Laam Thiam Khawh Cu Dah.\nOctober 9, 2019salaikawltu0 Comments\nCu Tluk UPC ngakchia pawl laam thiam khawh cu dah, zoh an nuam bak. A hmasa bik mi a lai i ngakchia nu te hi kum 2 le thla 4 lawng lawng i upa asi. Asinain a mirang hla he a thiam dih. A sak pah, a laam pah, a thiam kho taktak, duhnung law law khi si. A tanglei ah video a um lai. UPC ngakchia pawl hi an men lo hi teh mu, zoh dawh bak.\n(Mah capar hi van rel chap)Hlasakthiam TBC Zaithanpuia cu November ni 12 ah nupi a nei cang lai. A nupi ding hi Lunglei nungak muidawh ngaingai a simi le mifel ngaingai a simi Lalhruaimawi asi. Lalhruaimawii le TBC Zaithanpuia hi kan theih loin Kum 3 bak rak i uar cangmi an si, thianghlim te i aa uar mi an si fawn. Uar an um kho taktak, an i rem taktak fawn. A darling siseh aa dawh bak.\nTBC Zaithanpuia hi Laimi nih a thei lomi kan um lai ka zum bak lo. A mah hi Lai hlasak zong thiam taktak mi asi. US zong ah Pathian rianttuan in vawi tampi rak kal cangmi a si. TBC hi hlasak a thiam pinn ah Palik a si fawn. A mah hi Aizawl, Mission Vengthlang i khuasa mi asi. Hlasak lawng siloin Pathian thawngttha chim thiam ngaingai mi a si fawn.\nTutan ah nupi a nei lai timi theih a si bak in, a mah uar tu le a fans le pawl nih an lawmhpi pinnah an ui nak bia mi tampi nih an chim. A hleiin nungak pawl nih an ui bia an chim tam bik, an rak uar kho taktak. TBC kan lawmhpi tuk hring hran ko, tlamtling te i an i neih khawhnak hnga Bawipa sin ah thlacam in bawm cio hna u sih.\n(Mah capar hi van rel chap) Tu lio Bethsy te nupa nih an ton mi cu a fak taktak ko. Nai te ah khan kan theih cio cang bantuk in Bethsy nih nau thla3 mi cu aa rawk i, tutan ah a pi nih a thih taak tthan hoi hna. Bethsy le a pasal cu Pathian rianttuan dingin an umnak Lunglei an chuah taak. Asinain thenzawl an phan deng cang tiah a pi K.Nothanzuali w/o Upa C.Chalhlira, Salem Veng Lunglei cu a thi tiah thawng an van thanh hi a si. A poi tuk hring hran ko. Bawipa tu nih hnem hram ko hna seh.


NLD nih Tlangcung mi cung ah Velngeih nak Tlangcung mi Party le min hmang in Thih thloh sii aa chunh mi NLD – Zion Tlang Media\nNLD nih Tlangcung mi cung ah Velngeih nak Tlangcung mi Party le min hmang in Thih thloh sii aa chunh mi NLD\nPado Saw Ṭa Ni: KNU Bahu Member. Kum 5 chung ah Tlangcung mi kong pelte hmanh a ruat lomi, Karen miphun khenkham tu, NLD party le Hlutdaw phanh ṭung I a hmur aacip mi Karen Palai pawl cu zeitik hmanh ah vote ti hna hlah uh. Upadi nih covo le tinvo an kan pe cia mi hmanh, kilven le Huhim um bak loin Karen miphun an kan hrem I thlanglamh mi Hruaitu Ahohmanh vote ding an si ti lai lo. Cu btk minung hna cu Karen hruai tu le hmaisuan tu ah zeitik hmanh ah thimh an si lai lo. Voi khat kan thi hnu ah cun theih thiam cang hna sih. 2015 thimh nak ah Upadi kan rem piak hna lai. Tlangcung mi he tinvo / covo ah tlukruan nak ka tuah lai tiah NLD le Pi Ci nih an ti.\nPrevious Post:Laimi khrihfabu le kan mirum pawl hmanh nih an tuah khawh lomi ASSK nih Tikir Ralzam Caah In 50 A Hlut\nNext Post:Hlasak Thiam Iang Len Sung Nih “Ro Sung Bik” Hlaphel A Chuah Sau Lai


Thantlang-Hakha Bus kalmi a letmi i ngaihchiatnak a tongmi hna le hlimhma tuarmi bawmhnak an peek hna – Chin World News Evening\nThantlang-Hakha Bus kalmi a letmi i ngaihchiatnak a tongmi hna le hlimhma tuarmi bawmhnak an peek hna\nDecember 14, 2020 Salai Van Chin News\nThantlang, Pu Thang Hrim sia zuatnak pawngah Hakha-Thantlang caantling tein a kalmi Chin Taung Tan khualtlawng phurtu Motor cu tuzing suimilam 7:30 Am tluk hrawngah a eksident a tong i minung pahnih an nunnak a liam. Cun, hliam a hma tuarmi zeimawzat an um i sizung ah tlikpi colh an si hna.\nThantlang khuami pakhat nih, “Zeitindah a cangsual ning a si ti cu kan thei kho ve rih lo. Minung pahnih a hmun ah an nunnak a liam. Motor khal pa hi a phei a kiak i, ruahchannak cu a um tuk lo,” tiah a chim.\nTuzing Chin Taung Tan khualtlawng motor eksidentnak ah ngaihchiatnak a tongmi chungkhar pahnih hna le hliamhma a tuarmi chungkhar hna cu Chin Ramkulh Acozah le vuanci hna nih sizung ah va veh hna in bawmhnak an peek hna tiah thawng kan theih.\nChim ramkulh Sipin vuanci U Soe Htet le Social Affair Minister Pau Lun Min Thang hna nih tuzing Chin Taung Tan khualtlawng motor eksidentnak ah ngaihchiatnak a tongmi chungkhar pahnih hna le hliamhma a tuarmi chungkhar hna cu sizung hrimhrim ah anmah va kal in bawmhnak an peek hna hi a si.\nNgaihchiatnak atongmi chungkhar cu Myanmar tangka kyat tingthum (3) veve le hliamhma a pu mi chungkhar hna cu Myanmar kuyat tong sawm nga (50000) cio bawmhnak an peek hna tiah thawng kan theih. An thil tuahmi zoh tikah upatnak awk tlak taktak an si. Hliamhma a tuarmi chungkhar hna damnak an hmuh zau nakhnga le ngaihchiatnak atongmi chungkhar hna kan in tuarpi tuk cio hna.\nHliamhma a tuarmi chungkhar hna damnak an hmuh zau nakhnga thlacamnak in bawm cio hna usih. Cun, ngaihchiatnak atongmi kaphnih chungkhar hna zong Pathian nih nan ngaihchiatnak in hnem hram ko hna seh! Chirhchan:Chinthawngau & The Hakha Post\nZualko: Vuangtu khuami Pu Thawng Cin nih US ah mual a kan liam taak\nPu Ram Khar nih Thantlang-Hakha bus aa letmi kongah thil sining a von chim cang


Chin State ah Kunpawng, Khaini le Raja Man a Kai Tuk | THE CHIN EXPRESS\nChin State ah Kunpawng, Khaini le Raja Man a Kai Tuk\nCovid-19 zawtnak ruangah ni tampi chung dawr thil a dih i Chinmi nih kan duh tukmi kunpawng, khaini le raja man khuaruahhar bakin a kai caah a eimi pawl harnak an tong, tiah kan theih.\nTedim khua mino pakhat nih, “Covid-19 zawtnak um hlan ahcun khaini bawm 1 ah 500 kyats asi nain atu cu 1,500 kyats asi cang. Kunpawng ṭhoh 6 ah 1,000 kyats in cawk duh hmanh ah kawl chom a hau cang,” tiah a chim.\nChin khualipi Hakha khuami pakhat nih, “zawtnak um hlan ahcun raja ṭhoh 1 ah 500 kyats asi nain hnu ahcun cawk awk um lo tiangin a piat. Atu a phan ṭhan i ṭhoh 1 ah 1,500 kyats in an zuar. Kunpawng cu ṭhoh 1 ah 1,000 kyats in kan cawk,” tiah a chim ve.\nChin state thlanglei Mindat khua zongah atutiang kunpawng a piat i Matupi zongah khaini man a kai tuk.\nMatupi khuami pakhat nih, “khaini bawm 1 ah 500 kyats in kan cawk tawnmi zawtnak um hnu in 800 kyats ah a kai, cun 1,000 kyats ah a kai. Mah bu hmanh cun caan saupi a piat. kunpawng cu a piatnak sau tuk cang,” tiah a chim.\nCovid-19 zawtnak ruangah ramri kutka thla 1 leng an phih ruangah chawlehnak a pit i atu bantukin a man kainak si lai, tiah a hmangtu cheukhat nih an zumh.\nKhuihsi in sermi kunpawng, khaini le raja nih minung kan ngandamnak a hrawh i cancer zawtnak tiang a chuahter khawh, tiah Kanpetlet Sizung lutlai Dr. Pau Sian Lian nih a chim.\n“Khuihsi in sermi kunpawng, khaini le raja nih a bikin kan cuap, lung, hrom, lei le pawpi cancer a chuahter khawh.\n“Tangka mit in zoh ahcun, hngal ma hngal lo tein kan tangka kan sung. Kan ziaza zong a hrawh. Voi tampi a eimi le hmawmmi cu ei/hmawm loin an um kho ti lo. Mi va hrawn dirhmun tiang zong an phan kho,” ati.


A poi tak tak!! Salai Lungthli Tum ruangah NLD duhlo tu an kar cang. A ruang\nA hman tuk hrinhrang, Politik cu mah bantuk hi a si caah ralrin tein zeibantuk policy an ngei ti buin le lungthin thian tein teinak hmuh i tim ding a si.\nTunai hrawng cu Hakha Thantlang NLD nih teinak an hmuh khawhnak hnga pehzulh deuh in ca an van post thlihmah. Chinram NLD nih miphun caah an i timhmi (objectives) le Miphun caah an thatnak kong chim loin CNLD Upa pawl tu kha pumpak soiselnak (personal attack) lawngte in tatic cu a hman.\nPu No Than Kap kongah bultan thawng lak in Halkha le Falam karlak ah i hmuh thiam lonak ding a chuahpi. Pu Ngaisak fak phun in a thlak i, Pu Ceu Bik Thawng cu kan dawt ko tiphun in Thantlang CNLD kongah aa sawh.\nCNLD Suppoter pawl nih Chin NLD Upa lutlai tlinglonak le soiselnak in CNLD caah teinak an kawl bal lo. Aho Chin NLD Upa hmanh pumpak soiselnak chim le tial in politic an tuah bal lo. Ka hmu bal lo. CNLD dirpitu nih an chimmi cu Chin Miphun caah Chin Party tihi an dirpi cemmi asi ko.\nCNLD nih Chinmi caah aa timhmi le CNLD a thatnak kong an chim an phuang. Pu Zo Bawi an soisel bal lo. Pu Sui Thio le Pu Lian Luan an soisel bal hna lo. Pumpak in mizei Chin NLD upa le lutlai pawl hmanh an thangchiat bal hna lo. A dikmi le a hmanmi Chin Party an policy le an vision tu hi biatak tein an aupi.\nPumbak soiselnak in siseh miphun thleidannak insiseh ramkhel tuah cu a niam cemmi le fihnungmi politic asi. Chinmi hi kan hrut ti lo, chia le tha thleindannak kan ngei viar cang. Mifim cathiam le khurkhua ruat kho an tamtuk cang. Zumhtlak le zunhtlak lo zong thleidan zia an thiam tuk cang.\nHalkha peng ahcun Zawngkeng politic ruangah NLD vote pek a duh mi hmanh an i let hna tithawng kan theih. Pine Hlutdaw 1 le 2 ahcun NLD cu 100% teinak an hmu kho lai lo tiah thawng kan theih cang. A hman le hmanlo tucu election ah a fiang te lai.\nPu No Than Kap a soisel tuk ruangah Falam miphun tam deuh nihcun CNLD lawlaw ah vote kan pek cang lai an ti cang. Dr. Ngun Cung Lian bia i hlan ahcun ZAWNGKENG PA ruangah NLD cu Halkha le Falam ah an sung lai.Credit : Jacob R. Thang\nBe the first to comment on "A poi tak tak!! Salai Lungthli Tum ruangah NLD duhlo tu an kar cang. A ruang"


Kawlram Ralkap Pawl An Lungput – Lai Lungrawn Post\nKawlram Ralkap Pawl An Lungput\nSeptember 22, 2020 admin Myanmar News\nKAWL RAM RAL KAP PAWL LUNG PUT. Gen Newin Ruang ah 1962 kum in kawlram cu kum 50 renglo Ralkap uk nak donglo in Akan Nenh peng rih ko. Ralkap lung put kan ti mi cu Gen Newin nih A Ralkap hna kha Amah nih Atei khoh ding mi Minung hna kha Rank Sang Akai ter hna i, Hi pa cu Afim Aka tei tei lai A ti mi hna kha. Maj tianghrawng a kai ter hna. Maj cung Akai ter hna lo.\nAmah bantuk lung put Mipi caah Apel te hmanh zawn ruah nak Anei lo mi lawng te Atu Ral bawi Ngan Pipi le Ralkap Uniform phoih in USDP dirh mi Vialte hi An si hna. Nan theih dih ko hna hih S-Gen Min Aung hlan biachim mi ah Țih mi le Ngamh lo mi ka Nei loh a ti ko khah țih an Nun khoh ning. Milung khat phur an si dih mah țih Anung tuk mi pawl kha NLD ASSK le mipi nih an doh peng mi cu Asi. Atu lio ah NLD in hmun hma Ating lo mi pawl nih Party Fa tete an dirh ve i, Ralkap tu doh loin NLD tu kha Adoh hna.\nNLD nih Alliance ser loin kan mah lawng nih Cozah kan ser lai tiin An um ve. Zei ruang ah kan ti si. ah cun tck/ NLD le tlangcung mi Alliance kan ser ah cun Duh mi hal mi kha pek a hauh caah Tlangcung mi nih Pa khat nak hal ding mi cu Federal kha Asi caah Pek an kan duh lo si loin Atu Acung lei ka langh ter bang in Ralkap le USDP nih cun Federal cu Ațih tuk An hua tuk fawn Ralkap le USDP nih cun Federal State cu van chim lo. Democracy dik taktak hmanh si loin ” MYAN MA NI MYAN MA HAN” Democracy lawng te ceo an duh caah Tlangcung mi hal mi Federal cu kan pe hna seh law. Lungkhat phur Asi cang mi țih mi le Ngamh lo mi nei lo tu Ralka pawl nih Caan țha lak in Aana ting țhan Afawi caah NLD nih tlangcung mi rem lo si loin An mah kawl party pawl Asawm hna lai i Cozah an ser ko lai.\nAtu lio ah hi bantuk Ralkap lung put țihnung tuk mi A nei mi thei ko nain Tlangcung mi party cheu khat nih, MinAunghlan Cozah serți ding in Alliance An tuah mi hi khuaruah har tuk palia an si ko. Nizan hrawng thil cang Bahu Election Comision zung bom puah nak kong zong zoh tik ah USDP le Ralkap pawl le An hawi le pawl hi ţih an Nung tuk cang hih.\nkan hnu lei ah ka țial cang nain Arel lo caah Bullet Hlashwe chim bang Ralkap 25% le USDP nih 26% kan hmuh khoh ah cun Cozah kan ser lai Ati ko khah. USDP nih 26% an hmuh lo hmanh ah Allian an tuah mi Party Fa tete he fonh in Coalition Government an ser ah cun NLD kha Opposition in an dir hnga le tlangcung mi duh mi federal cu Chim ding um ti loh.\nUSDP le Ralkap le tlang cung mi nih Coalition. Cozah van ser ah cun, kawl phun țanh Misual phugki Wirathu te pawl le tlangcung mi le khrifa biak nak dang rem lo tu pawl Achuak lulh hna lai i “Laimi kan cem Rori” Asi ko lai. Ralkap thluak țawl cang mi Mi lungkhat phur pawl dotu ah tha zang chuah mi NLD tu hi Aungsan sukyi thih hlan deuh 2020-2025 chung te hi NLD țanh ko rih hna uh sih tiin. Sanling Thantlang.\nRamkhel (Politics) Lungchuak Ka Khuaruah A Har Termi\nCNLD Phu Nih Mah Hi Rak Thei Cang U. Salai Lungthli Tum


NAWLNAK AN TUAHMI BIACEIHZUNG NIH AN COHLAN PIAK LO – The Chinlung Post\nNAWLNAK AN TUAHMI BIACEIHZUNG NIH AN COHLAN PIAK LO\nJuly 6, 2021 admin Kawlram 0\nAung San Suu Kyi kongah Biaceihzung thiltuah cu Aung San Suu Kyi a sihni alungfak ngaingai. Asinain biaceihzung sang ah kan chuahpi tthan lai tiah an ti. Hi konghe pehtlaiin Aung San Suu Kyi a sihni Daw Min Min Soe nih a timi cu kan Court kan phak in nawlnak kan tuahmi ca cu court ah kan pek colh hna. Asinain zohfelnak zong ngei loin angah lo tiah aa kan ti. Hibantuk thil cu kan caah lung a fak ngai. Court sang deuh ah kan chuahpi tthan lai tiah a chim.\nSuu Kyi taza an cuainak hi phun sarih a si i, cu chungah rampi minchiater or rampi mualphoh timi aa tel, Hi thil an puhmi zong hi February ni 7 hnu ah a cangmi asi. Nawlngaihnak an lak ah Suu Kyi le President Win Myint cu an rak tlaih colh hna. Cu kong cu NLD facebook page ah rak thlah a si. Cu ruangah case an tuahpiak hna hi a si. Anmah hi NLD lutlai veve an si caah asi tiah an chim.\nHi case kongah nihni pawl nih court ah an chimmi cu hi thil cu an mah an um ti lo, midang cawlcanghnak a si caah lakpiak dingin nawlnak an tuahnak cu a si. Asinain nawlnak an tuahmi cu court nih a cohlan piak hna lo i, phung le lam ning in ceihkhan a si lai tiah an ti hna. Court nih an cohlan piak hna lo ruangah a cunglei bantukin alungfahnak a chimmi hi a si.\nCabia dang:Ram mipi nih CRPH cu an mawhchiat ngai hna. Tuni ah meeting an tuah hna. SAC ralkap ruangah sungh zatlaknak a tongmi hna le tlaihkhih a tongmi hna bawmhnak peknak kong cu Yangon Hlutdaw ah a biapi chiah in an ceih. Hi konghe pehtlai in A voi 3 nak Yangon region Hlutdaw meeting cu July ni 5 ah online in tuah a si tiah NUG nih thawng a thanh.\nMeeting an thok hlan ah Democracy caah nunnak a pemi hna caah second 8 daitein um nak in upat peknak an tuah tiah an thanh chih. Meeting ahcun ralhrang kawl ralkap uknak duhlonak langhternak ah CDM ah a talmi cozah rianttuan mi vuanthan pawl kong siseh tlaihkhih a tongmi mipi pawl le sunghzatlaknak a tongmi hna bawmhnak pek mi kong pawl report peknak an tuah tiah theih asi.\nCRPH nih a tuah mi a voi 3nak Yangon region hluatdaw meeting ahcun Kawlram he a pehtlai mi Embassy pawl, ramkip organization pawl I Embassador pawl le university sianghngakchia pawl an kai tiah thawng an thanh. 2008 Constitution cu CRPH nih March thla ni 31 ah khan kan hrawh cang tiah thawng an rak thanh nain 2008 Constitution ning deuh in Hlutdaw an sermi konghe pehtlai in CRPH cu mipi nih an mawhchiat ngai hna.\nRIANRANG IN LAIMI YANGON A UMMI RAK KAN HNAWH TA ULAW\nTULUK BIACHIM CU KHUARUAHHAR TAKTAK A SI KO, RALHRANG KONG A CHIMMI


Salai Ngun San Aung Cu Tutan Mai Sui Hlei Tial Thihnak Kongah Raltha TakTak In A Dir I Peng Uk Zung Tiangin Ka Ton Hna Lai A Ti\nPosted By: Lian Chin October 6, 2020\nHakhan Thantlang kan mifim vialte le keimah a timi pawl hna khoika ah dah nan tlau dih kun. ziah mah bantuk thil kan ton lio caan ah, kan pafim le kan paza vialte cu nan dai dup ne. Party kongah cun thih nan ngamh nain Thantlang khua ah ngaihchiat nak fakpi a tlung lio ah ziah nan dai dih kun ne, Biaknak lei Kanpa le pawl zong ziah miphun covo hi biaknak he a pehtlai lo nan ti maw.\nSalai Ngun San Aung bantuk mino mi raltha hi kan chimram ah kan hreh ko hna. A caan lio a si ti a hngalh bak in Thantlang ah a kal colh i thil sining biatak tein a dothlat colh. peng uk lutlai tiangin ka chawnh lai a ti i, Phone chawnh a ngah lo, na duh a si ah cun a ton in ka ton a ti caah ka ton lai a ti i, thaizing hi a mah ton bak ah Thantlang khua ah a kal than lai.\nTutan Kan farnu te a thihnak kong he pehtlai in, Salai Ngun San Aung cu biatak tuk in a cawl i, Kawlphung i an duh poh an i vui ning le an i hlonh ning i, Laimi phun kawlpawl i an kan hmuh ning hi biatak tein kan doh lai tiah a chim mi cu uar hrim a um kho taktak. Chinmi nih kan covo le kan nun phung cu kan mah nh kan i ven le kan mah nih kan kil lo a si ah cun kawl pawl nih cun hrawh zungzal an i timh hi chin mi nih biatak tein kan doh a hau.


Trump:A tanh tu nu nih’Chiatser bia a chim cang’Lih in thil an tuah timi kong ah. – Lai Lungrawn Post\nTehte a khangmi nu nih Democrat aiawhtu Darrin Camilleri nih a diklomi a chimmi kha a kaa a phih dih cikcek.Biaceihnak zung ah bia an i halmi le an i lehmi kha a ning tein ka hun lehmi a si.\nDemocrat aiawhtu Camilleri: “TCF centre ah na chimmi bia kha chiatserh biakamnak he a chimmi mi dang pakhat hmanh nih an chim lo,” tiah biaceihtupa Mackie nih a ti. Mee relnak seh nih suimilam pakhat dan ah cazin (data) pawl kha a hloh lengmang na timi bia hi Republican an si ah, Democrat an si ah, zung bawi an si ah, aho hmanh nih an chim bal lo. Na chimmi bia hi zumh awk a tha lo. Kan hal duhmi cu: “ningcang te in mee an fir” na timi kha a si.


USA laipa mipem chung in mingei mirum ah ruah mipa cu Hakha dawrthar sang arak ummi Stanly Sui Sang asi lai tiah kan ruah cio – Hakha Cherry\nKhrihfa le Rumnak: Kan biakmi Pathian cu zeizong vialte a ngeitu, atuah khotu asi ko ahcun ,ziah afa le kan nih hi ,kan si a fah , kan rum ve ko lo. Mit in hmuh khawh lo mi rumnak silo in, kut in tongh khawh mi, mit in hmuh khawhmi ,rumnak vawlei chawva kong kan ni ruah hna lai.\nRum ciocio hmanh ah ,thil hman le thil tha tuah ruang ah, hoi nak fim deuh ruang ah ,rum a tha, cu nakcun a tha deuh rihmi rumnak cu Pathain he i hoikomh thiam ruang ah ,rum hi atha bik khun ko.\nCu lio ahcun, a hrawkhrawl ,thlachiat a ruah lo,a hak a kauhtuk ruang ah le a lih tuk ruang ah ,ning can lo in a rum mi zong an rak um thiamthiam ve hoi ko, can sau a hmun lai lo.\nKhrihfa kan rum khawh lo nak a ruang bik cu, Satan zong nih ,thlawchuah a kan pe duh lo, Pathain zong nih thlawchuah a kan pe lo. Cutik ah akarlak ah kan vaivuam. Bible nih hmuhlei nakin ,peklei ah thlawchuah a tam deuh ati. Missionary ca le miher bomhnak cu chim lo, cheuhra cheu khat ke khriahfabuu thawh bur hmanh ,pek asiang lomi khraihfa cu , zei tin he kan rum khawh khe rua hnga.\nUSA ah nangmah le keimah bantuk in , mipem misifak , lo thlopa fa hi ,zeitin dah vawlei cung mirum ,minthang asi khawh na ruat bal maw.Lo thlau pa Colgate fapa William mirum pa zong hi , UK in NY an rak pem lio ah ,misifak te an rak si ve. Kum 19 asi ah caphiat arak ser cang natein ,khua awng arak pemh lo, arak sung dih. A Khrihfa hoikom hna nih Pathain bia, Bible ca chung bia in thazang an rak pek .\nA khrihfa hoikom hna nih thazang le forhfial nak ,an pek mi cu, mitha si i zuam, na thin lung le Pathain ta kha a mah Pathian pe an ti.Cun, voi khat cu ,”Pathain sin ah Jacob nih biakamhnak atuah mi kong kha Genesis 28:20 -21 ah William nih avan rel bak khan ,thazang tampi a van la colh.\nCun Jakob nih Bawipa Pathian sinah cun chiatser in biakamnak a tuah i, “Atu ka khualtlawnnak ah hin na ka umpi i na ka huhphenh i rawl le hnipuan na ka pek i 21 ka pa inn ah him tein ka kir òhan ahcun nangmah cu ka Pathian na si lai. 22 Philh lonak lung ah ka phunmi lung hi na inn a si lai i na ka pekmi thil vialte cheu hra ah cheu khat kan pek lai, a ti.\nWilliam zong ,Jacob nih Pathain sin ah thlacam nak he biakam atuah mi kha aa cawn i a mahbantuk cun Pathain sin ah a khuk aa bil i, atuah ve.William nih Pathain sin ah cheuhra cheukhat lawng si lo in, 20% cun 30 % a pek. Pathian nih thlawchuah a van pek ciammam i, vawlei cung minthang bik William Colgate Company ngeitu ah a cang. Pathian nih a thlawchuah cu hman cawk lo in a pek.\nUSA laipa ,mipem chung in ,mingei mirum ah ruah mipa cu Hakha dawrthar sang arak ummi Stanly Sui Sang asi lai tiah kan ruah cio. Cupa nih a chim mi cu, Pathain he pek kan ni zuam i ,a ka cheu deuh Pathain cu tluk awk atha lo a ti. Ka pek deuh deuh a ka pek deuh chinchin ve ati.Bible ah aa tial mi cu, Cucaah a pennak le a dinnak kha kawl hmasa u law, hi thil dang vialte zong hi pek dih nan si ko lai.Mathai 6:33 a kan ti.\nCa reltu hoikom vialte , khrihfa hoikom ngeih hi arak thatuk i, Pathain he i hoikomh hi atha chin chin. Nan zapi te Pathain nih a vanthlawchuah a lei thlawchuah in pe cio ko hna seh. Kumthar kan phan cang hna lai .Pathain he biakamnak tuah philh hna hlah u sih.\nKum hlun chung i ,lam hlat pi ah khua asa mi hna zong,kumthar ah cun ;zungzal nunak an petu,an dawtu kan Pathain ,damnak, himnak, hnangam bak,fimnak le rumnak thlawchuah an pe kho tu Pathain sin ah khua rak sa ve cang.Amen.Credit-Henry Henry\nJanuary 6 ah hin US congress nih Joe Biden cu President sinak formally validates tuah timh ni a si.


Khrihfabu 2014 | NORWAY CHIN MISSION CHURCH Khrihfabu 2014 – NORWAY CHIN MISSION CHURCH\n2014 OC upa\nKehlei in, Pu Than Khar, Pu Bawk Thang, Pu Tuang Hmung, Pu Aung Lin, Pu Thang Hlun, Pu Sai Khuai\nNorway Chin Mission Church mission riantuannak tiah kantial tik ah tlawmpal fiannak kavun tuah lai. Norway ram khualipi Oslo khua hi 12/11/03 ah laimi nih Pathian lamhruainak thawng in kan rak phan. Cu tikah kanmah tein ipumhnak le Pathian thangthatnak le i hawikawmhnak ngei usih tiah kan upate hna nih khua anrak ruah i 24/10/04 in hmunkhat pumhnak le Pathian thangthat, hawikawmhnak cu kanrak thok.\nCu kan ihawikawmhnak Buu tecu min pe/ngei seh anrak ti i OCF ( Oslo Chin Family ) tiah min rak pek asi. Cu i kan ipumhnak ah kutput thawhlawm le cheuhra cheukhat tibantuk te kanngei i cu kan tangkaa tecun ramchung ramleng har nak atong mi hna sinah bawmh le Mission riantuan siseh tiah kanzapi lungtling in biachah nak kanrak ngei. Cu kan biachah ningcun OCF in NCMC nihin tiang kan mission riantuan nak cu atang ah kavun fian ter lai.\n2013-2015 khrihfa upa hmanthlak\n1. Kaanpalet ngakthah bawmhnak\nThlanglei Lairam um kan unau Krihfa unau cheukhat nupa ngei lo ngaktah hna cu kawl cozah le phungki hna nih cawm le zoh khenh i anbiaknak leiah khumh le auh asi tik ah kanmah krihfa leiin sianginn sakpiak i zohkhenh ding timhtuah nak angei tik ah sianginn sak nak ah Kr, 4000 kanbawmh hna.\n2. Paletvuah ruak suan nak inn\nThlanglei Lairam um Krihfa kan unau cheukhat hna cu kawlcozah le uk naak nih aden khawn tuk hna tikah thihloh anton caan ah mah inn le lo hmanh ah ruak chiah ( Suan ) nak nawl anpek hna lo i ruak chiah(suan) naak inn sak nak ah Kr,5000 kanbawmh hna.\n3. Mandalay Lai senter saknak\nKawlram khualipi pahnih naak asi mi Mandalay khua cu laimi kan chuahluh nak hmun hma ah acan vecang caah chungkhat hawikom inn ah tlun inn ngeilo i hotel le manpek riah buk man afak i khual riah buk Laisenter i sakho seh law tiah saduh tah nak anngei i cu Laisenter sak nak ah Kr, 5000 kanbawmh hna.\n4.. Mara tlang meikang bawmhnak\nMara tlang khua sa kan unau hna cu vanchiat meikangh harnak anton ca ah Kr, 5000 kanbawmh hna.\n5. CCC coka ( rawlchuan inn ) sak nak\nLairam khualipi Haka khua ah fimthiam cawn nak sianginn kanngeih mi CCC cu kumkhat hnu kumkhat athangcho ve lengmang i siang hngakchia zong ankarh chin lengmang i coka ( rawlchuan inn ) ngandeuh in sak kanduh ko anti i Kr,4000 kanbawmh hna.\n6. Thailand mithi bulh (ngaihchiat pi ) nak\nKanram har ruangah pumpawcawmnak kawlhawl dingah kan unau cheukhat cu Malaysia lei kal ding ah aithawh mi hna cu Ranawng Kawhtawng ramri ah vanchiat thih nak anton caah kan ngaihchia kan lungfak hringhren kal tak mi chungkhar unau nu/pa hna cu Kr, 4570 in kan bulh/ngaihchiat pi ve hna.\n7,, Hmandaw lamcawhnak ca-ah Kr 5000. Kan bawmh hna.\n8,,Thailand ram chungah Laimi a paammi hna kan bawmh hna.\n9,, Hakha peng Lungkhin khua le Matupi peng Panang khua kaangut kan bawmh hna.\n10,,Matupi Bible Sianginn kaimi pakhat CCC Bible sianginn kaimi pakhat, minung 2,Kr 6000. kan bawmh hna.\n11,, Hakha ah Pu Cung Hu,nih a tawlrelmi thihlutnak ah Kr 2000.kan bawmh.\n12,,Rev.Erh Mang.Cancer damlonak ruangah bawmtu ngeilomi Kr 3000.kan bawmh.\n13,, Malaysia,ah thongtlami kan bawmh hna.\n14,, Hakha khua ah Tar zohkhenhnak an tuahmi kan bawmh hna.\n15,,Gangaw peng laimi phun carel dingah Muko le senri Mekazin kancawk piak hna.\n16,, Kum 2011.Yangone khuapi ah Asho chin ngakttah zohkhenhtu Pu Ngun Za cung. sinah ah Kr 3000.kan bawmh hna.\nKanilawm tuk, Bawipa nih sunparnak co ko seh, Amen.\nNorway Chin Mission Church ( NCMC )


Video: Hakha In Hmun Hrawhnak Kongah Biachattu Hna Kha NLD Hruaitu Si Loin Pastor An Si: Rev. Hoi Cung Tum – Chin World News Evening\nRev. Hoi Cung Tum nih NLD cozah nih Hakha inn hmun an hrawhnak kong he pehtlain hi inn hrawhnak ah biachattu le biakhiak tu cu Chin cozah “NLD” rianttuantu hna si loin kanmah Pathian rianttuantu pastor an si tiah a chim. A tawifiannak in kan rak ttialmi si caah a palhmi le chap mi zong um kho men. A tanglei ah tling deuh in video ngaih chih khawh si.\nNLD cozah kai hnu in kanram tthat deuhnak a langhnak kan hmuh cang kan ti. Asinain JCB nih inn an hrawhmi ka hmuh tikah mah hi thil tuah loin hi nak lamttha an hmu hnga lo maw timi ka ruat. An rianttuan kum dongh lei ah ai dawh lo tukmi tuahsernak in an donghter i, hi tluk sifak mi Laimi inn an hrawhmi cu JCB mawngtu pa zong zuu thawltan tel an dinter lo cun a hrawk ngam lai lo, keimah sining law zuu din lo cun ka hrawk ngam hrim lai lo. Cun, JCB ngeimi sining law kha lio ah khan ka JCB aa tel hnga lo.\nMah inn an hrawhmi nih khan zeitluk in dah ranm a sersiam i, rak hrawk hna hlah sehlaw mah nih khan ram kha zeitluk in dah a hrawh hnga timi bia ka hal. Keimah hruaitu sining law mah inn sak kha ka sianh hna lo hmanh ah lamdang ka kawl ko hnga timi ka ruat. Kha lio caan kha ramdang ah ka um lio si i, inn an hrawh lai ah khan pastor pawl an rak sawm hna i, ruahnak an hal ko hna rua. NLD hruaitu hna nih mah inn an hrawh lai ah pastor pawl an sawmmi hna cu an fimtuk ka ti.\nBiakam hnu chan zongah siangpahang nih prophet pawl an sawm tawn hna, siangpahrang pawl zong Pathian duh mi an si lo zongah an tuah dingmi ah Pathian duh lo ning in thil kan tuah sual lai maw? tiah Pathian rianttuantu pawl an sawm hna bantukin NLD hruaitu zong nih pastor pawl an sawm hna. Cu tikah ruahnak petu dingah ah an sawmmi hna pastor pawl nih inn kha hrawk-tthet uh an rak ti rua, pastor pawl nih inn kha hrawk uh, tthet uh an ti hna. Kha inn rawhnak ah biachahnak a tuah tu hna hi pastor nan rak si diam.\nKei mah lio kha ramleng ka um lio si tikah ka theihmi bia hi a dik lomi zong si kho men, ka palh sual si ahcun a theihmi a palh tiah ti te ko uh! Pastor pawl ruahnak an in hal hna hnu ah pastor pawl nih inn hi hrawk ko uh, inn hrawh hi miphun dawt si ko tiah an chim tikah mah lio kha um ning law ka bia an ngaih le zulh duh o cu ka thei lo, nain inn hrawh loin lamdang tu kawl in thlacam rih tuah hna usih,”tiah ka ti ko hna hnga. hi ka ah video zoh khawh si.


Dr.Sasa Chunmang/Vision Hi Pathian Nih Atak In Tlinter Hram ko Seh\nDr.Sasa chunmang le vision vialte cu ralhrang ruangah zeikodah a lawh te hnga. Pathian nih Chinram le Kawlram pumpi caah a hman cuahmah lio ah rampi cu ralhrang uknak tangah a um than ai. Dr.Sasa nih tuan deuh ah achunmang arak chimmi update kan tuah than.\n“Doctor Sasa CHUNMANG (vision)Laitlang hi kawlramchungah siizung thabik umnak siter hi a si. Cu atlin khawhnak ding caah biatak tein UK ram siizung le midical colleges tampi he pehtlaihnak ka tuah cang hna. Cu lawng si loin US ramchung medical college le university he riantuantinak ngei dingin chim relnak ka ngei cang fawn.\nNihin ah US nih anmah he riantuanti dingin akan sawm thluahmah ve cang. Laitlang ah mobile phone hmangin ultrasound lak khawhnak dingin timhtuah cuahmah a si. Cu mobile phone nih cun kan damlonak cu atheih khawh cang lai. Cu tikah kan umnak khua cio ah drone nih sii a kan pek cang lai. Mah kong cu America khualipi Washington DC ah ka chim tikah American cozah nih a uar tuk.\nNihin ah ka chunmang pakhat a um rihmi cu Chinram cu kawlramchung fimcawnnak thabik hmun siter hi asi. Cutikah cun Rangon, Mandalay mi vialte hna cu Chinram ah sianginn kai ah an rak ra cang lai. Cu ka chunmang cu tlam atlin ah cun kan Chinram chungah hin college tha le university tha bik bik a um cang lai. Cutikah cun kan Chinram ah kan cawn dingmi cu Chin ca le holh a si lai.\nKawlmi zong nih Chin ca le holh an cawng ve cang lai. Kanmah ca le holh in ca kan cawn khawh caan a phanh tikah cun kan Chinram common langue cu minrang holh English a si cang lai. Cubantuk caan kan phanh tikah cun Chin miphun chungin mifim cathiam (Scientist, doctors,engineers le uktu bawi tbk) tamtuk kan chuak cang lai. Cu cu nihin i American colleges le university kip ah ka chim lengmang mi cu a si. American colleges le universiy nih cun mah idea hi an uar tuk hna.\nAtu hi Lailenpi ah vanlawng tumnak hmun kan ser. Keimah nih chunmang ka manh rihmi cu, Lailenpi lawng siloin kan Chinram ah hin vanlawng tumnak hmun 6 serthan ding hi asi. Cu saduhthah chunmang atlin khawh ah cun Kawlramchungah Chinram cu athangchobik a si cang lai. Kan herhmi thil kongah kawlram kan panh ti lai lo. Fimcawnnak ruahah Rangon kan kal ti lai lo i, damlo ruangah kawlram Rangon kan panh ti lai lo. Zeicatiah Chinram cu kawlram nakin zeizong vialte kongah atha deuh cang lai.\nPathian khuakhan hi aho nih dah atheih khawh, nan tefa fanu fapa hna lakah ahodah mi lianngan achuak lai lo ti achim khawh, cu caah cu pakhatnak ah Pathian ibochan ko u. Jesuh nih khuaruahharnak atuahnak hmun hna cu tlangcung ah an si hna. Tlangcung asimi Chinram zongah Pathian nih khuaruahharnak atuah hrimlai hi ka zumh. Atu hi atuah cuahmah cang. Nihin i ka chunmang cu vawleicung ram kip nih hmailei ah cun Chinram ah an rak ra lai i Pathian an thangthat te lai timi hi ka vision in ka hmuhmi a si.\nKan khualipi Hakha nih puicimh zatlaknak a rak tonah khan keimah pumpak in Hakha cu ka phan ve. Ramdang bawmhnak in facang tun zeimawzat ka rak phor. Cu lio ah mipi hmaiah ka chimmi bia cu Kan khualipi Hakha hi kan remh than lai, Hakha cu voi 7 rawh zongah kan remh than lai tiah ka rak chim. Caan tlawmpal ah ka riantuanmi dohtu tampi online in an um. Mah hna nih khan Hakha mipi caah facang 1kg tal an chuahpi maw. Cu caah nihin i ka dirhmun hi ka philhlo.\nZeiruangah dah Pathian nih Armenia ramah a ka kal ter timi hi ka philh lo. Ka miphun caah a si. World Bank President ka ton hnu ah a tu cu World bank nih US $ 80 million dihin Kalaymyo – Hakha karlak motor lam remh dingin min athut cang. Kan fale sianginn kaimi tangkhat -tangriat hngakchia hna cu bawmhnak stiphen thlakhat ah Ks 5000 cio thla chiar apek hna lai. Chinram elctricity caah US $ 500 million apek lai, fimcawnnak caah US $500 apek rih lai. Cu hnu ah ral ruangah miphun harnak atongmi tlangcungmi sinah US $ 200 million pek rih lai tiah a ti.\nPathian sinah thlacamnak in rak ka bawm peng ko u. Laitlang hi fimcawnnak siseh, damlo zohkhenhnak kongah siseh, mi vialte nih thluachuah an hmuhnak hmun ah asi khawhnak ding hi ka chunmang a si. Pathian hi pakhatnak ah chia ulaw, nanmah kha pahnihnak si ulaw, vawlei hi pathumnak lawng ah chia u. Cuticun Chinmiphun cu tiva bantukin luang hna u sihlaw midang caah theitlaitha atlaimi thingkung bantuk si izuam hna u sih.\nKa riantuanmi kongah criticise tampi a um ah hin minung sinak leiin a chelah cun faktukin ka tuar ve nain ka tuanmi hi Chinram le miphun caah asi ti hi ka philh lo. Chinram cu sifakbik si ko hmanhsehlaw Jesuh Khrih thawngin Kawlramchungah pakhatnak dirhmun siter hi kaa tim. Cu cu keimah nih cun ka tuah kho hrim hrim lo nain Jesuh khrih thawngin a si kholomi thil zeihmanh a um lo tiah Dr.Sasa nih achim. Pathian nih hibantuk minung Chinmi chungah akan thlah piak hi cu a sunglawi tuk hringhran. Pathian nih Dr. Sasa achunmang hi tlinter hram seh.\nMike Pence nih President BIDEN cu Supreme Court ah Tazacuai Ko Cang Hih →\n← Zalonnak Ahmu Ballomi Chin Miphun le Chin ram


Lungpi Cinthlaklei Sianghleirun Siangngakchia Nih An Tonmi Harsatnak le Zuamcawhnak – THE CHINLAND POST\nLungpi Cinthlaklei Sianghleirun Siangngakchia Nih An Tonmi Harsatnak le Zuamcawhnak\nCatialtu Mary Kipmen/ CI\nBy Mary Kipmen, Research Fellow, Chinbridge Institute| TCP 2020 Jan 24| Hi dothlatnak nih Chin Ramkulh, Falam peng i a ummi Agricultural Institute (Lungpi) i a kaimi sianghleirun siangngakchia pawl nih an tonmi harsatnak le zuamnak pawl langhter ding aa timh. Dothlatnak tuahnak ah qualitative approach hmang in cachimtu saya/ma telh in minung 20 leng hmaitonh in siseh phone in siseh interview tuah in dothlatnak tuah a si. Hi dothlatnak in hmuhchuahmi biapi bik pawl cu a tanglei bantukin an si:\nApakhatnak ah, Lungpi Agriculture Sianghleirun i a kaimi siangngakcia pawl nih thutumnak ah harsatnak nganpi an ngei ti hmuhchuah a si. Siangngakchia nih umnak hostel an i za lo. Ihnak ihkhun zong an ti ting lo i ihkhun pahnih hna an peh i minung 3 an it hna. Cuhleiah, Ihkhun pakhat le pakhat karlak zong bittuk tikah thil chiahnak zong a tha lo i kalumnak zong a har. A khan zong aa dal lo caah privacy a um khawh lo lawng siloin ca zong tha tein zoh khawh a si lo ti hmuh khawh a si.\nA pahnihnak ah, eidin zong ah harsatnak an tong ti hmuh khawh a si. Nikhat ah voihnih lawng rawl an pek hna hlei ah zarkhat ah voithum lawng sa an pek hna. Biahalnak siangngakchia tampi nih, “nichiar te kalape le ngapih lawngte ei peng cu a har bak ko” tiah eidin lei i an harnak cu lungdong ngai in an langhter. Culawng silo, rawl einak khan a bi, cun thutdan le cabuai zong an i ting lo i a dot dot in an ei ti hmuh khawh a si. Cupinah, Kumhnihnak le kumthumnak pawl cu zanriah ei khawh in kuttongh hneksaknak a um rih tikah a rannak in an ei ti hmuh khawh a si. Zanriah ei caan zong a tuan tuk i zan ah an pawtam lengmang ti hmuh khawh a si. Kan zan ei caan a tuan tuk i zan ah kan paw tam lengmang, leng i a ummi pawl khi ei duh caan ah ei khawh le zalong tein um an duh caah leng ah an umnak a si tiah biahalmi siangngakchia cheukhat nih an ti.\nSiikaan a ciat tuk ruang ah harsatnak an tong ti zong hmuh khawh a si. Sianginn ah saikal luhpi khawh a si lo, cun, lengchuah poah minthut peng a hau, Cu leng ah, nu pawl cu zanlei 5:30pm pinlei cu leng chauh kahwha si ti lo tikah a buaithlaktuk tiah theih a si. Cawcawn lei zong ah harsatnak an tong ti theih a si. Tahchunnakah, saya/ma te lawng nih lecture an pek hna i discussion a um lo. Cun, textbook pawl hi English in tialmi an si i saya/ma te nih a leh in an leh in cuticun ca le caan a dih lengmang ti hmuh khawh a si. Cun, assignment tial tik zong ah siangakchia nih ruah len hau loin saya/ma te nih note an pekmi chung in i ku than lawng a si, cuhleiah, capinpuai phit tikah by-heart in ciah in phit a si tikah siangnakchia thanchonak caah zuamcawhtu tu a si ti hmuh khawh a si.\nKuttongh in cawn tikah lungfian le thiam a fawi deuh nain kuttongh hneksak a tlawm tuk tiah bialettu siangngakchia cheukhat sin in theih a si. Tahchunnakah, thingkung peh ning te hna ca lawng in a kan chimh i kuttongh in thiam lak in a kan chim lo tiah an ti. Culawng siloin, cacawnnak khan le thutdan cabuai an i ting lo, Khankaht ah minung 75 leng an thut i thutdan pakhat hna minung pahnih an i hrawm ti hmuh khawh a si. Kuttongh hneksaknak hi zingkha thaithawh ei hlan le zanriah ei hnu ah tuah si tikah harsatnak an tong ti zong hmuh khawh a si. Thingkung cin deuh lawng an chimh hna i pangpar cin ning hna an chimh hna lo caah pangpar cinlei a lunglutmi caah harsatnak a um. Cun, sianginn nih a ci an ngeih lo mi harsatnak zong an tong ti hmuh khawh a si. Kutongh tuahnak thilri an chanbau tuk pohpia le .. lawng kuttongh in an hmang ti hmuh khawh a si. “Cauk lawng ah ka hmuh i a taktak ah kan hmuh bal lomi thilri a tam tuk” tiah bialettu tampi sin in hmuh khawh a si.\nCulawng siloin, holh lei zong ah harsatnak a um ti hmuh khawh a si. Cachimtu hi Kawl deuh lawngte an si tikah Chin siangngak pawl nih holh an theih tuk lo tikah lungfian a har. “Cheukhat biafang pawl cu kan thei lo nain kan hal hngam ti hna lo” tiah siangngakchia pakhat nih a ti. Khatleikam ah siangngakchia tampi mah nih duh ruang ah siloin nu le pa le hawi le nih hnek ruang ah a kaimi an si i an siahwinsa lo tikah cachimtu ah zuamcawhtu ngaingai a si ti zong hmuh khawh a si.\nA tawinak in chim ahcun, Lungpi Cinthlaknak Sianghleirun a kaimi nih thutumnak ah siseh, eidin ah siseh, sikaan, cacawn ning, kuttongh hneksaknak um lotuk i thilri a chanbautuk, ci um lonak le holhlei harsatnak an tong ti hmuh khawh a si.\nTheihternak: Hi capar hi Chinbridge Institute nih a tuahmi “Higher Education Research Fellowship” program ah Research Fellow pakhat dirhmun in Mary Kipmen nih a tialmi hlathlainak cathluan chungin a tawinak in langhter thanmi a si. Mary Kipmen cu Yangon University of Education ah Dipl (ELTM) in siseh, Bachelor of Arts in English (Yangon University of Distance Education) siseh, Bachelor of Arts in Religious Studies (Myanmar Institute of Theology) hna in cawnnak a dihmi a si. Anih hi Chin Institute of Social Science (CISS) ah Office Manager le EcoDeve, Alarm ah Admin Assistant a rak tuan balmi a si. Falam peng um Tlaisun khua ah Junior Assitant Teacher a tuan liomi a si. Chinbridge Institute tuahmi “Higher Education Research Fellowship” ah Research Fellow pakhat a si ve.\nPrevious Rezua ah CACC Nih Chin Miphun Ni An Tuah Piak Hna Lai\nNext Chin Miphun Ni Hmanpi Ding In Sawm Mi Mizoram Chief Minister Pu Zoramthanga A Ra Kho Lai Lo